TREI PERSOANE ÎMBRĂCATE ÎN GALBEN CU PĂLĂRIILE NEGRE 


de Ioana Gavrilovici 


PERSONAJE : 


DOMNUL DIMITOV 

DOMNUL CEHO 

DOMNUL IOVULESCU 

GARDIANUL sau GARDIANUL INSOLIT 

GARDIANUL CU TELEFONUL 

GARDIANUL ANONIM 

Alţi gardieni 

3 PERSOANE ÎMBRĂCATE ÎN GALBEN CU PĂLĂRIILE NEGRE 


Un domn cu un geamantan, nişte persoane cu pancarte, un grup de indivizi cu 
ochelari negri ținând în mână niște valize enorme, alte grupuri 


ACTUL I 


O cameră de interogatoriu cu o masă, 3 scaune, pe masă o mașină de scris. Deasupra 
mesei un reflector. Deasupra uşii un ceas mare, defect. 

Uşa camerei, jumătate din gratii, se află pe centrul peretelui. În spatele peretelui cu ușa 
se lasă loc de un hol. În cameră, un gardian învârtind din când în când un pistol. In spatele ușii, 
printre gratii se observă un alt gardian care stă drept, nemișcat, cu spatele. Acesta este 
gardianul anonim care pe tot parcursul acțiunii ia această poziţie. 


SCENA 1 
Intră primul domn, domnul Dimitov, cu părul dat pe spate, înalt, îmbrăcat într-un costum 
elegant cu cravată, ordonat în gesturi şi impunător, cu un palton vișiniu având un geamantan în 
mână. Îşi scoate paltonul, se așează, aşteaptă o clipă. Apoi intră domnul lovulescu care se 
așează şi el în fața maşinii de scris. Domnul lovulescu poartă pantaloni cu bretele, ochelari și 
are o servietă dezordonată. Pare mai precipitat, grăbit în mișcări. 
DOMNUL IOVULESCU: Vă salut, domnule Dimitov. 


DOMNUL DIMITOV (privind în altă parte, sec): Domnule lovulescu. 


Intră un gardian cu un arestat, Domnul Ceho, cu fața acoperită şi la mâini, cu cămaşa parțial 
deschisă, ciufulit, cu pantalonii şifonaţi, puţin murdari. Gardianul îl pune pe scaun, faţă în faţă 
cu domnul Dimitov şi îi descoperă faţa. 


Un gardian: Acesta este domnul arestat. (iese) 

Domnul Dimitov are un ton calm, rece, pare imperturbabil, vorbeşte clar, stăpânit. Domnul Ceho 
este mai tot timpul agitat, fâstâcit, se bâlbâie, este speriat, creând prin atitudinea sa impresia că 
e vinovat. 

DOMNUL DIMITOV (după un moment de tăcere încordată, domnul Dimitov se ridică, face 
câțiva paşi apăsat): Domnul Ceho se află aici și nu stie de ce. 

DOMNUL CEHO: Nu, domnule... Am fost luat de pe stradă în timp ce mă îndreptam spre 
autobuz. E o întâmplare absolut fără sens.. 

DOMMNUL DIMITOV: Noi trăim într-un stat totalitar. Statul nostru totalitar e un stat bine pus 
la punct. El are cunoștință de tot. Şi are mesagerii săi care-l informează despre toți cetăţenii. Toţi. 
Chiar si cei mai obișnuiti...(întrerupt) 

DOMNUL CEHO (eschivându-se): Eu sunt un tip aparte... 

DOMNUL DIMITOV: De aceea vă și aflaţi aici. 

DOMNUL CEHO (din nou): Dar în realitate sunt cu totul și cu totul obişnuit.. (întrerupt) 


DOMNUL DIMITOV: Statul nostru totalitar, care este foarte bine pus la punct, e la curent cu 
tot ce se întamplă şi cu orice mişcare care ar urma să se întâmple. Statul nostru controlează totul, 
ca cetățeanul să nu aibă ce controla. Să fie un om relaxat. Cetăţeanul e un om relaxat pentru că 
statul îşi face bine treaba. Treaba de a menţine ordinea publică. Și nu e secret că poliţia secretă se 
ocupă de asta. Dumneavoastră sunteţi un suspect. 

DOMNUL CEHO: De ce??! 

DOMNUL DIMITOV: De tulburarea ordinii publice. În data de 11 februarie adică ieri noapte, 
ați fost însă depistat. 

DOMNUL CEHO: Domnule, e o confuzie... Poate e vorba de vecinul. Vecinul e un om suspect, 
să ştiţi! 

DOMNUL DIMITOV: Vecinul e informator, domnule. 

DOMNUL CEHO: Vai de mine! Nu se poate, domnule! Nu se poate! Eu însumi l-am văzut 
făcând chestii, chestii... stridente la adresa statului. Chestii secrete, mă rog... A editat un articol 
pe care l-a pus la afișier la intrarea în bloc. Ca să vedeţi. Şi scria: Statul e un pervers! Ce ziceți? 
DOMNUL DIMITOV: Zic că dumneavoastră o luaţi intenționat razna. De când aţi fost adus aici, 
am auzit că vorbiţi într-una bazaconii. Una dintre ele, cea mai reuşită este că dumneavoastră vă 
aflați aici pentru a susține, nu ştiu ce prelegere despre destinul omului în univers. 

DOMNUL CEHO: Domnule... să vă fac să înţelegeți... cum să vă fac să pricepeţi?! Nu, degeaba 
mă chinui să vă fac să înţelegeți... Destinul omului în univers e o temă prea sofisticată... să poată 
fi dezbătută (întrerupt). 

DOMNUL DIMITOV: Azi noapte la ora 9 fix unde vă aflați, domnule? 

DOMNUL CEHO: E o întrebare, domnule? Nu înţeleg... 

DOMNUL DIMITOV: Da, domnule. E o întrebare. 

DOMNUL CEHO: Dacă e o întrebare atunci vă răspund la întrebare... Eu mă aflam, azi noapte 
la ora 9 fix, mă aflam... azi noapte... în apartamentul meu. 

DOMNUL DIMITOV: Domnul Ceho, apartamentul numărul 112, etajul 5, căsătorit, fără copii. 
DOMNUL CEHO: Cine m-a turnat?! 

DOMNUL DIMITOV: 358 informatori. Vreți să ştiţi cine sunt? 


DOMNUL CEHO (dramatizând): Dar eu cunosc în viaţa mea întreagă, dacă cunosc 50 de 


persoane maxim! (către sine) Ştiam eu că toată lumea are ceva cu mine... 


DOMNUL DIMITOV: E vorba de vecinii, locatarii blocului de vis-a-vis, a blocului din stânga, 
din dreapta, de la margine și lateral şi a tuturor blocurilor din apropierea blocului în care locuiţi. 
DOMNUL CEHO (răvășit): Domnule, am nevoie de un avocat!! 

DOMNUL DIMITOV: Eu sunt avocat de profesie, domnule. Am terminat dreptul acum 7 ani. 
Am fost avocat 3 ani. Apoi m-am angajat la departamentul de interogări. lar dumneavoastră nu 
aveţi nevoie de un avocat. În cazul dumneavoastră, nu. (o pauză scurtă) Domnule Ceho, acesta 
este un interogatoriu. Eu sunt domnul Andrei Dimitov, conducătorul acestui interogatoriu, în 
stânga mea domnul Matei lovulescu, redactor de dosare și redactor al acestui interogatoriu, 
membri ai poliției secrete. (aranjându-și costumul) Revenind Domnule Ceho... Cine se mai afla 
în apartament la ora 9 fix? 

DOMNUL CEHO: E iarăşi o întrebare, sau aveţi alte intenţii...? 

DOMNUL DIMITOV: Răspundeţi, domnule. Cine se mai afla în apartament, în afară de 
dumneavoastră azi noapte la ora 9 fix? 


DOMNUL CEHO: Soţia mea, domnule. Dar de ce vreţi să ştiţi lucruri... intime? 


DOMNUL DIMITOV: Și cât timp ați petrecut împreună cu soţia dumneavoastră în apartament, 
domnule? 

DOMNUL CEHO: Toată noaptea.. Nu, nu e voie? De ce sunteţi atât de serios? De ce acel 
gardian se uită aşa la mine? Ce urmează? Eu nu am făcut nimic! Aş vrea să ştiu... soția mea e 
bine? 

DOMNUL DIMITOV: Nu știu. 

DOMNUL CEHO: Adică nu sunteţi sigur de nici o variantă? 

DOMNUL DIMITOV: Nu, pentru că nu e treaba noastră acest aspect. 

DOMNUL CEHO: Dumneavoastră înţelegeți că eu o iubesc?! Şi poate ea nu ştie că sunt aici. 
Poate crede că am dispărut, sau că am înşelat-o. Că am murit. Dumneavoastră nu ştiţi cum e soția 
mea. Se agită, se stresează din nimic. E inflamată. Ieri, de exemplu, am auzit când a scăpat 
farfuriile pe jos şi am întrebat-o simplu de ce le-a scăpat, fără nici un alt substrat. Şi s-a enervat, 
că să nu-i mai zic tot timpul ce se întâmplă, că vede şi ea. Şi a început să creeze o fabulă 
extraordinară care am crezut la un moment dat că nu va lua sfârşit. De la farfurii a ajuns la 
sentimente, că eu nu o iubesc aşa cum e, că imi pare rău mai mult de farfurii decât de ea, de la 


asta a ajuns la relația noastră, apoi că nervii ei valorează mai mult ca o farfurie, iar în cele din 


urmă a trântit-o cu o chestie ştiinţifică, că să-mi intre bine în cap că Pământul nu e o farfurie 
plată! Eu doar am vrut să ştiu cauza pentru care le-a scăpat... Poate are probleme cu articulațiile... 
DOMNUL DIMITOV: Soţia dumneavoastră e informatoare, domnule, lucrează cu poliția 
secretă. 

DOMNUL CEHO (enervat la culme): Ea m-a turnat!? Lângă cine am stat atâţia ani?!? 
DOMNUL DIMITOV: Nu. Dealtfel, nu a avut ce declara. Nu. Şi cum am spus, nu e implicată. 
Ieri seara, la ora 9 fix când s-au petrecut toate, juca cărți cu Lisa. Înţelegeţi? 

DOMNUL CEHO: Nu!! 

DOMNUL DIMITOV: În fine... 358 de declaraţii sunt deja suficiente ca să vă inculpe. Ce mai e 


una în plus? 

DOMNUL IOVULESCU: 358 de declaraţii e o maculatură serioasă! Indubitabil sunteți un 
inculpat! 

DOMNUL CEHO: Eu am fost adus aici fără motiv, domnule... Eu ar trebui în câteva minute să 
intru într-o conferință şi să țin o prelegere... 

DOMNUL DIMITOV (către sine): Acest suspect e un suspect ca la carte. 

DOMNUL CEHO: Ei bine, ce mai? Întrebaţi-mă orice. Nu veţi afla nimic de la mine având în 
vedere că nu am făcut nimic... 

DOMNUL DIMITOV: Domnule Ceho, ce făceaţi la ora 9 fix în apartamnetul dumneavoastră? 
DOMNUL CEHO: Domnule... văd că aveţi un fix cu ora 9 fix. De ce nu mă întrebaţi ce făceam 
la ora 7? Aş stii ce să vă spun. Deja am epuizat totul cu ora 9 fix... 

DOMNUL DIMITOV: Domnule Ceho, dumneavoastră credeți că noi nu ştim ce se petrece? 
DOMNUL CEHO: Eu nu știu ce se petrece! Ce se petrece? De ce aveţi tonul acesta atât de calm, 
de liniştit? Dar simt în el un val de, de scotocire de afirmații ucigătoare... 

DOMNUL DIMITOV: Revenind... 

DOMNUL CEHO: Nu domnule, iarăși ora 9 fix! 

ANDREI DIMITOV: Eventual dumneavoastră aveţi ceva cu ora 9 fix. De ce vă tot agitaţi atâta, 
dacă nu ați făcut nimic? Știu eu de ce vă agitaţi. 

DOMNUL CEHO: Pentru că nu am făcut nimic!! 

DOMNUL DIMITOV: Ora 9 fix e o oră importantă, domnule. lar dumneavoastră știți asta mai 
bine. Din această cauză tot încercaţi să distrageți atenția. Dumneavoastră sunteți un suspect! 


DOMNUL CEHO: Domnule, văd că aveţi un fix şi cu suspiciunea... 


DOMNUL DIMITOV: Avem declaraţii, dovezi, documente despre dumneavoastră şi ce s-a 
întâmplat azi noapte. De aici nu veţi ieși până nu vom afla ce ne interesează. 

DOMNUL CEHO: Dar eu sunt un om care nu a facut nimic.. 

DOMNUL DIMITOV: Revenind la ora 9 fix. Ce făceaţi în apartament la ora 9 fix? 
DOMMNUL CEHO: Nu mai ştiu exact, domnule... Şi am o vârstă. Am 42 de ani. Și deşi nu e 
nu ştiu ce, mă simt totuși atât de bătrân şi învechit. Astfel de amănunte îmi scapă... 

DOMNUL DIMITOV: Sunteţi amuzant,domnule, cu vârsta dumneavoastră. Când azi noapte la 
ora 9 fix erați în plină desfăşurare a actului dumneavoastră care se ridica împotriva statului 
nostru totalitar! Lăsaţi jocurile astea pentru prelegerile stupide şi de 2 bani. 

DOMNUL CEHO (ofensat): Domnule, dar dumneavoastră nu ştiţi că jignirea nu este permisă în 
statul nostru totalitar? Jignirea unui om de o anumită vârstă. În statul meu totalitar se respectă 
vârsta, domnule, iar dumneavoastră sunteți în afara lui, pentrucă nu respectaţi memoria unui om 
bătrân de 42 de ani! (cu încredere) Dumneavoastră sunteți vinovat de trădare a principiilor 
acestui stat totalitar! 

DOMNUL DIMITOV (către sine): Un bazacon cu o imaginaţie de neînlocuit. (apropiindu-se de 
el tot mai mult) Aşadar... la ora 9 fix eraţi în apartamentul dumneavoastră. Ce făceaţi la ora 9 fix 
în apartamentul dumneavoastră? 

DOMNUL CEHO (ţinându-se rezistent, cu principii): În statul meu totalitar există lucruri care 
nu se spun niciodată. 

DOMNUL DIMITOV: Un suspect care nu vrea să vorbească. Vom avea noi grijă şi de asta. La 
ora 9 fix, domnule, ce făceaţi? Aveţi timp să vă gândiţi. 

DOMNUL CEHO (speriat): La ora 9 fix...? 

DOMNUL DIMITOV: La ora 9 fix. 

DOMNUL CEHO (străduindu-se): La ora 9 fix... nu, nu vă pot spune. 

DOMNUL DIMITOV: Nu vă grăbiţi. 

CDOMNUL EHO: La ora 9 fix... la ora 9 fix... mă uitam pe geamul din camera de la strada 
mare. 

DOMNUL DIMITOV: Cu ce scop, domnule? 

DOMNUL CEHO: Aveam o pasiune, domnule... O pasiune de a vedea orașul noaptea. Fiecare 
are o pasiune... 


DOMNUL IOVULESCU (se ridică): Pasiunea arde pe dinăuntru şi usucă pe dinafară! 


GARDIANUL: E un motor de reacții! 

DOMNUL CEHO: E o reacţie la monotonie. 

GARDIANUL: Şi e roșie pentrucă se înfurie în final pe propriile reacții! 

MATEI IOVULESCU: Ce pasiune! 

GARDIANUL: Ciudată pasiune! 

DOMNUL DIMITOV (sec): Şi e roșie pentrucă e o crimă. (Domnul lovulescu se aşează, se lasă 
o tăcere) Continuaţi, domnule. Povestiţi-ne cum arăta orașul la acea oră. E o pasiune fascinantă. 
DOMNUL CEHO: De ce domnule? De ce vă interesează? E o pasiune plictisitoare, vă spun din 
experienţă... 

DOMNUL DIMITOV: Cum domnule, când tocmai ați spus, că pasiunea, orice pasiune, e o 
reacție la monotonie? (către sine) Contrazicerea se întâmplă deseori unui suspect care intră în 
panică. 

DOMNUL CEHO (încurcat): Nu, domnule, nu am zis chiar aşa... mă refeream în alt sens... 
Există mai multe înţelesuri ale monotoniei şi ale pasiunii... E o semantică complexă, domnule. 
Există monotonii pasionale şi pasiuni monotone... 

DOMNUL DIMITOV: Continuati... 

DOMNUL CEHO (finându-se din nou rezistent): Atât domnule, mi-e interzis să vorbesc despre 
propriile pasiuni. Am facut un pact cu mine însumi. 

DOMNUL DIMITOV: Acum nu vă mai e interzis. Vorbiţi, altfel vom recurge la alte metode. 
DOMNUL CEHO: Ce vreţi să spuneţi? Trebuie să fie o greșală! 

(Domnul Dimitov vine spre el şi îl întoarce, smucindu-l, cu fața sub reflector.) 

DOMNUL DIMITOV (sever, pe un ton ridicat): Descrieţi totul! Cum arăta oraşul la ora 9 fix? 
Era în lumini? Nu era? Cum arătau străzile? Erau murdare? Curate? Dacă tot aveţi o pasiune, ar 
trebui să ştiţi să o relatați cu ardoare, să insistați, iar noi să vă oprim că ne ajunge. Vorbiţi! Vă rog, 
vorbiti pasional! Aţi înţeles? Vorbiti! 

DOMNUL CEHO (speriat, timid): Azi noapte, la ora 9 fix se vedeau... 

DOMNUL DIMITOV: Nu! Mai cu pasiune! 

DOMNUL CEHO (încercând): Se vedeau.. 

DOMNUL DIMITOV: Nu! (7] strânge) Cu mai multă pasiune! 

DOMNUL CEHO (cu ceva pasiune): Azi noapte la ora 9 fix se vedeau... 

DOMNUL DIMITOV: Aşa! Vorbiti! 


DOMNUL CEHO (la fel): Se vedeau mașinile... 

DOMNUL DIMITOV: Puneti pasiune în fiecare cuvânt! Vorbiti! 

DOMNUL CEHO (mai cu pasiune): Maşinile erau în viteză! 
DOMNULDIMITOV: Ce dataliu pasional:viteza! 

DOMNUL CEHO (pasional): Semafoarele încă funcționau, luminile încă luminau.. 


DOMNUL DIMITOV: Da, da, luminau! Şi mai repetaţi acum încă odată! 


DOMNUL CEHO (și mai pasional): Azi noapte la ora 9 fix, semafoarele funcționau, maşinile 
mergeau, luminile încă luminau! 

DOMNUL DIMITOV: Aceasta este pasiunea! Nu-i aşa că nu mai e monotonă? (îl lasă) 
DOMNUL CEHO: Domnule, nu faceți din pasiunea mea ceva extraordinar... Sunt altele și mai 
şi. Sunt unii pasionaţi de colectare. Colectori de timbre, de bani, de obiecte antice... acolo aveţi 
ce discuta. Unde vreţi să ajungeţi? Nu vreau să ajungeţi unde nu trebuie... 

DOMNUL DIMITOV: Vom ajunge exact unde trebuie. Continuați. 

DOMNUL CEHO (mecanic, crispat): Semafoarele funcționau, maşinile mergeau, luminile 
luminau, vecinii erau vecini, blocurile erau blocuri, trotuarele erau luuungi... 

DOMNUL IOVULESCU : Dar clopotul bisericii centrale se auzea? 

DOMNUL CEHO (după un scurt timp de tăcere): Nu-mi amintesc să se fi auzit ceva la ora 9 fix. 
DOMNUL IOVULESCU: Înseamnă că, clopotul emitea sunete mute. 

DOMNUL DIMITOV: De aceea el nu s-a auzit bătând la ora 9 fix. Și tot de aceea el nu a fost 
menționat nicăieri. 

GARDIANUL (după un alt moment de tăcere): O întrerupere urgentă! Domnule interogator, 
domnule redactor, domnule arestat... Dar parcul înzăpezit? E imposibil să nu se fi văzut şi parcul 
înzăpezit la ora 9 fix! 

DOMNUL CEHO: Nu-mi amintesc de nici un parc înzăpezit. 

DOMNUL IOVULESCU: Eu nu-mi amintesc de el nici înainte de ora 9 fix, nici după ora 9 fix. 
DOMNUL DIMITOV: Continuati, domnule. 

DOMNUL CEHO: Nu era nici un parc înzăpezit. 

DOMNUL DIMITOV: Continuati. 

DOMNUL CEHO: Altceva,ce? 

DOMNUL DIMITOV: Ce altceva, domnule? 


DOMNUL CEHO (străduindu-se): În afară de maşini... semafoare, lumini, trotuare... erau 
trecătorii. 

DOMNUL DIMITOV (accentuând): Trecătorii de la ora 9 fix. 

DOMNUL CEHO: Domnule, dar de unde vreţi să ştiu eu ce e cu trecătorii? Numai ei pot ştii ce 
e cu ei... Ei sunt o mulțime amorfă... fără formă, o mulțime, cine ştie ce mulțime... 
GARDIANUL: Trecătorii sunt niște anonimi. Cine i-ar mai putea găsi acum? 

DOMNUL DIMITOV: Trecătorii au fost observați de 358 de informatori. 

DOMNUL IOVULESCU: Deci nu mai pot fi anonimi, au fost remarcați de prea mulți. 
DOMNUL CEHO: Domnule... unde vreţi să ajungeţi? Nu înţeleg de ce pasiunea mea stârneşte 
atâta curiozitate din partea poliţiei secrete şi a securității naţionale... Şi fiind vorba de securitatea 
națională, domnule, poate nu ştiţi, deşi ar trebui să ştiţi... (impozant) că eu sunt un securist. Da. 
Un securist, în sensul pur al cuvântului. Eu cred într-o securitatea a națiunii și astfel sunt membru 
al Securității Naţionale. 

DOMNUL DIMITOV: Tot individul e. Toţi vrem să ne simţim în siguranță. Şi aşa a ajuns o 
chestie de interes naţional. Voi fi deschis. 

DOMNUL CEHO: Nu, nu... Să vorbim despre istoria naţională! E un subiect perfect pentru o 
conferință... sunt aspecte de dovedit în acest domeniu, zone în care nu a pătruns mintea 
istoricului deocamdată, zone care leagă statul de univers şi universul de pământul statului, zone 
şi concepte... 

DOMNUL DIMITOV: Domnule, încheiaţi cu zonele. 

DOMNUL CEHO: Există unele zone, punct. Dar în orice caz, în orice caz... Of, nu mă pot 
decupla aşa uşor, e o teză atât de vastă, de incomensurabilă, e de o adâncime... 

DOMNUL DIMITOV (ferm): Eu ţin să fiu deschis, domnule. 

DOMNUL CEHO: Eu pot să mai aştept... 

DOMNUL DIMITOV: Vă rog să vă adunaţi. (către sine) Acest suspect devine din ce în ce mai 
suspect. Să înțeleg că bănuiţi despre ce vorba... 

DOMNUL CEHO: Domnule, eu nu am nici cea mai vagă idee despre ce e vorba! 

DOMNUL DIMITOV: Dumneavoastră sunteţi un individ suspect. lar suspect fiind, sunteţi un 
pericol, o ameninţare! Dar un pericol închis şi pus în lanţuri e un pericol controlat. 

DOMNUL CEHO: Nu, nu, nu! Refuz să cred că sunt pericol! 


GARDIANUL: Nu am văzut pe cineva mai pericol ca individul ăsta! 

DOMNUL DIMITOV (după un moment de suspans, în care i se aud doar pașii): Cine sunt, 
domnule, persoanele cu care v-aţi întâlnit azi noapte la ora 9 fix? 

DOMNUL CEHO: Domnule, e o întrebare...? Pentru că nu înţeleg întrebarea... 

DOMNUL DIMITOV: Aţi fost văzut de informatorii noştrii azi noapte la ora 9 fix având 
legături contra statului nostru totalitar. Persoanele de legătură provin tehnic din trecătorii de care 
ați amintit. Se ştie mai multe decât aţi crede. Ce s-a văzut, s-a văzut, nu se mai poate contesta. 
Trei persoane îmbrăcate în galben vă sunt cunoscute? 


DOMNUL CEHO (speriat): Nu.. 


DOMNUL DIMITOV: Toate cu pălăriile negre de acelaşi fel. În fine, totdeauna am detestat 
pălăriile. 


DOMNUL IOVULESCU: Mie mi-au plăcut tot timpul... 


DOMNUL DIMITOV: Pălăriile acoperă laturi importante ale capului. Fruntea, urechile, părul. 
O parte, depinde. Şi în plus crează confuzie. Când îşi dă jos pălăria, brusc îţi dai seama că are o 
frunte turtită deşi sub pălărie ea pare lată sau una prea lată, deşi e îngustă, sau urechile ca de 
iepuri. Poliţia secretă le detestă pentrucă sub ele se ascund personalităţile dubioase. 

DOMNUL CEHO: Dumneavoastră nu înţelegeti de ce se poartă pălăriile. Pălăria e ca o fantezie, 
domnule. E o proprietate, dacă vreţi, a suprafeţei capilare... de diferite arhitecturi, forme și 
dimensiuni. Probabil că protejează împotriva realităţii înconjurătoare.. (întrerupt) 

DOMNUL DIMITO: Cine sunt, domnule, cele 3 persoane îmbrăcate în galben şi cu pălăriile 
negre? 

DOMNUL CEHO: Nu cunosc nici o persoană îmbrăcată în galben şi cu pălăria neagră.. 
DOMNUL DIMTOV: Cine sunt cele 3 persoane îmbrăcate în galben şi cu pălăriile negre, 
domnule? (domnul Ceho respiră din ce în ce mai accentuat, domnul Dimitov face paşi tot mai 
apăsați) Cine sunt, domnule, cele 3 persoane îmbrăcate în galben şi cu pălăriile negre? 
DOMNUL CEHO: Domnule, nu acestea sunt adevăratele pasiuni ale vieţii mele. Ci lucrurile 
esențiale, ideile dincolo de margine, năzuinţele din străfunduri, gândirea analitică... Vedeţi? Eu 
sunt un om care nu ar trebui să mă aflu aici. Nu e în topicul discuțiilor mele... 

DOMNUL DIMTIOV: Domnule, dumneavoastră nu vă puteți opri din tâmpeniile astea 
interminabile? 

DOMNUL CEHO: Am terminat tot ce am avut de spus. Cred că e momentul să mi se dea 


drumul. 

DOMNUL DIMITOV: Dacă nu colaboraţi nu puteţi pleca nicăieri. Mă înţelegeți? Acest 
interogatoriu nu se va termina decât când vom afla cine sunt cele 3 persoane îmbrăcate în galben 
şi cu pălăriile negre. E o convenție. 

DOMNUL CEHO (dramatizând): Nu, nu... e o ficţiune. Eu nu sunt aici... Sunt la conferinţe. 
Dar ce e cu cuşca asta? De ce se notează tot? (după un timp) Nu cunosc nici o persoană 
îmbrăcată în galben şi cu pălărie neagră. Dar sigur alții ar ştii. Alţii care acum se bucură că m-aţi 
închis pe mine... Pentrucă ei sunt adevărații suspecți... 

GARDIANUL (deranjat): Domnule, credeţi că e un joc că dumneavoastră vă aflați aici, în 
această încăpere? Da? Nu? Ce credeţi? 

DOMNUL CEHO (la fel): Cred că e o farsă... 

GARDIANUL: Da? O farsă? De care fel? Da? Ba da... (dramatizând) E o farsă pentrucă nimeni 
nu ştie de parcul înzăpezit. Că el trebuie să fi existat, ieri seara, la ora 9 fix. Eu ador parcurile 
înzăpezite pentrucă ele sunt încărcate de zăpadă şi fiind atât de încărcate de zăpadă, plosnesc de 
zăpadă... sunt un cutremur de zăpezi, dommule... 

DOMNUL IOVULESCU (trind aceeași stare): Aveţi o fire poetică, pe undeva. 
GARDIANUL (revenindu-și): Eu sunt doar un gardian, domnule. Dar cândva am fost poet. Dar 
nu contează... Ce contează sunt parcurile înzăpezite care nu au fost menţionate nicăieri deşi ele 
eu existat azi noapte la ora 9 fix. 

DOMNUL DIMITOV (pe un ton sec): Parcul înzăpezit, în statul nostru totalitar, nu reprezintă 
NIMIC. 

DOMNUL IOVULESCU: Domnule Dimitov, vă pricepeţi, domnule... rimează şi face sens. 
DOMNUL DIMITOV: Da, vă rog... mi-am dorit toată viaţa ca într-o zi să ajung şi eu poet. 
Poate această aspirație înaltă, mai iese uneori din matca sa, în mod deosebit când mă aflu în 
această cameră, cu acest tavan... (toți îşi ațintesc privirea pe tavan, prinși în vrajă) Tavan de 
proporţii gigantice şi e negru, iar în mijlocul lui, paloarea luminii vibrânde, care se împrăștie pe 
fețele noastre împroșcând bezna de pe ziduri şi țipând a adevăr! 

DOMNUL IOVULESCU: Domnule, dar aceasta e iarăşi o poezie. 

DOMNUL DIMITOV (stăpânit): Dar m-am făcut interogator. Din poet interogator. 

DOMNUL IOVULESCU: Mare păcat! 

DOMNUL DIMITOV: În fine, e o poveste lungă... 


GARDIANUL: Dar aş vrea să o aud, domnule, având în vedere că am avut cândva acelaşi vis. 

DOMNUL DIMITOV: Nu, domnule, e prea lungă... 

GARDIANUL: Atunci scurtaţi-o... Jocul de cuvinte vă stă în fire. 

DOMNUL DIMITOV: Ei bine, dacă sunteți curioşi, varianta scurtă e că eu, eu... domnul 
Andrei Dimitov, am vrut să fiu poet, dar m-am făcut interogator. Sfârşit. 

DOMNUL IOVULESCU: Aveţi o istorie atât de clară, domnule! 

DOMNUL DIMITOV: Aşa am făcut-o eu să fie, dar în spate e o istorie totuși. 

DOMNUL IOVULESCU: În spatele unei istorii e o altă istorie! 

DOMNUL DIMITOV: Sunteţi profund, domnule. 

DOMNUL IOVULESCU: Şi eu am vrut s-ajung poet. Însă toate la vremea lor. 


DOMNUL CEHO: Domnule şi eu am vrut să fiu poet, nu v-aţi dat seama până acum? Toate 
conferințele de care vă spuneam sunt aspirații adevărate, poetice. Sunt singurele mele aspirații. 
DOMNUL DIMITOV: Dumneavoastră sunteţi împotriva statului nostru totalitar! 

DOMNUL CEHO: Nu! Eu am gânduri pentru statul nostru totalitar, dar nu le-am aşezat încă pe 
hârtie. 

DOMNUL DIMITOV: De ce? 

DOMNUL CEHO: Din lipsă de inspirație domnule... Nu am găsit încă acele cuvinte, acele fraze 
care să exprime cît de mare şi puternic este statul nostru totalitar. (încercând) E ca o stea pe 
cer... nicidecum! E ca o lună în noapte... nici atât. E ca-ca..ca... Cum să explic? (se ridică ca un 
gest patriotic) Eu iubesc statul nostru totalitar! 

DOMNUL IOVULESCU (/âşnind în același asentiment): Eu sunt pătimaş după statul totalitar! 
GARDIANUL (a fel): Eu sunt obsedat după statul totalitar! 

DOMNUL DIMITOV (sec): Să ne păstrăm echilibrul. (domnul Iovulescu se aşează încet, se 
lasă un moment de tăcere) 

GARDIANUL: O întrerupere urgentă! Domnule interogator, domnule redactor, domnule arestat, 
pentrucă eu cred în adevăr și vreau să se afle adevărul, parcul înzăpezit, ieri seara, la ora 9 fix, 
exista deși nu a fost menţionat. Sunt două lucruri diferite. Iar în ce priveşte clopotul bisericii 
centrale... ori sunetul era mut, ori populaţia era surdă la acea oră. 

DOMNUL IOVULESCU: Dar nu era oarbă. Ea a văzut totul! 

DOMNUL CEHO: Ce, ce a văzut? Adică populația toată? Poate nu a văzut bine... 

DOMNUL DIMITOV: Ce vreţi să spuneţi? 

DOMNUL CEHO: Că nu înţeleg nimic din tot! 

DOMNUL DIMITOV: Cine sunt, domnule cele 3 persoane îmbrăcate în galben şi cu pălăriile 
negre? 

DOMNUL CEHO: Nu vă pot spune cine sunt. 

DOMNUL DIMITOV: Bine domnule. Cine sunt cele 3 persoane îmbrăcate în galben şi cu 
pălăriile negre? 

DOMNUL CEHO (respirând din ce în ce mai greu) : Nu vă pot spune cine sunt.. 

DOMNUL DIMITOV: 3 persoane îmbrăcate în galben şi cu pălăriile negre. O întâlnire secretă. 
DOMNUL IOVULESCU: O întâlnire? 

DOMNUL DIMITOV: O întâlnire secretă cu discuţii secrete în care s-a conceput un plan secret. 
GARDIANUL: În statul nostru totalitar, un plan secret de care să nu ştie nimeni, pe care să nu-l 
poată bănui nimeni? Un plan făcut pe la spate? 

DOMNUL DIMITOV: Un plan secret la care participă 3 persoane secrete. Poliţia secretă însă, 
nu se lasă, ea debitează o acţiune secretă de investigare secretă a cazului secret. 

DOMNUL CEHO (încercând să-și stăpânească nervii): Domnule, acest cuvânt “secret” mă 
scoate din sărite! 

DOMNUL DIMITOV: Secretul? Sau poliția secretă? 

DOMNUL CEHO (punându-și mâna la creştet): Terminaţi, terminaţi! 

DOMNUL DIMITOV: Sau planul secret? Sau cele 3 persoane secrete? 

DOMNUL IOVULESCU: Domnule, câte secrete, abea aştept să le aflăm pe toate! 

DOMNUL DIMITOV: Secretul e în fond o chestie banală. Nişte cuvinte. O legătura. Nimic mai 


mult. Ce le face secrete e doar faptul că nu sunt permise a fi rostite. 

GARDIANUL: Deocamdată am eu un secret pe care vi l-aş putea spune. Într-o zi, o individă 
gentilă mi-a spus că mă iubește. A spus să nu mai spun la nimeni. 

DOMNUL IOVULESCU: Domnule, așa ceva nu auzi în fiecare zi, aşa ceva nu poate fi o 
banalitate. E ceva magic! 

GARDIANUL: Şi dacă mi-a mai spus de mai multe ori acelaşi lucru? 

DOMNUL IOVULESCU: E o triplă, cvatriplă magie, domnule! 

GARDIANUL: Formidabil, domnule! 

DOMNUL CEHO: Aş putea să vă spun şi eu un secret? 

DOMNUL IOVULESCU: Spuneţi, domnule, mie-mi plac secretele! 

DOMNUL CEHO: Fiind la o conferință despre destinul omului în univers... 

DOMNUL DIMITOV: Acest bazacon este bazaconul total. 

DOMNUL IOVULESCU: Domnule, dar dumneavoastră nu ţineţi niciodată şi alte conferinţe de 
alt gen? 

DOMNUL CEHO: Domnule, aceasta temă a destinului omului în univers, e o temă de o 
amploare care nu poate fi cuprinsă... e o temă atât de vastă, conţine dileme care nu se pot 
consuma într-o singură conferinţă. Necesită conferințe după conferinţe. Și iarăși conferințe... şi 
tot nu se poate consuma... 

DOMNUL DIMITOYV : Domnule Ceho, sunteți vinovat de trădare a statului nostru totalitar! 
DOMNUL CEHO: Nu se poate, eu sunt dăruit statului nostru totalitar! 

DOMNUL DIMITOV: Atunci cine sunt cele trei persoane îmbrăcate în galben şi cu pălăriile 
negre? (își aprinde o țigară) 

GARDIANUL: Domnule, îmi pare rău, dar nu aveţi voie să fumaţi... În această încăpere 
fumatul este interzis. Vă rog să mă iertați... Și face rău şi la sănătate, asta v-o spun aşa, fără să fiu 
obligat să v-o spun... 

DOMNUL DIMITOV : Bine domnule. Dar eu sunt un om stresat. 

GARDIANUL (învârtind în continuu pistolul, pentru prima oară ieşind în evidenţă cu acest 
gest): Şi eu sunt un om stresat. Mă iertaţi, mă iertați, doar o întrerupere, continuaţi... 

DOMNUL CEHO (convins): Eu sunt un om nevinovat! 

DOMNUL DIMITOVYV: Vinovat! 

DOMNUL CEHO (tremurat): Nevinovat, domnule... Uitaţi-vă la mine, un om prin conferințe 
tot timpul. Nu aş avea timp, drept vorbind, de aceste lucruri înfiorătoare pe care mi le spuneţi cu 
aşa seninătate. (dramatizând) Încep să îmi tot repet, cum că eu, sunt un actor într-o farsă... 
DOMNUL DIMITOV (îşi iese din fire): PÂ-NĂ A-I-CI!! (apoi dintr-o dată la fel de calm) 
Cine sunt cele 3 persoane îmbrăcate în galben şi cu pălăniile negre? 

DOMNUL CEHO: Nu vă pot spune cine sunt.. 

DOMNUL DIMITOV (îi dă una peste cap, apoi îşi aranjează costumul, cravata, revine din nou 
calm) Cine sunt cele 3 persoane îmbrăcate în galben şi cu pălăriile negre? 

DOMNUL CEHO: Nu, nu, nu... 

DOMNUL DIMITOV: Domnule, dumneavoastră ne luaţi în râs, domnule? 

DOMNUL CEHO: Nu, nu, nnu.. nuu... 

DOMNUL DIMITOV: Vă spun eu, dumneavoastră veți colabora. 

DOMNUL CEHO (tremurat, ținându-se cu principii): Nnu, nu! Eu nu voi colabora pentru că eu 
nu sunt colaborist. Eu cred în individ luat separat... Eu cu minne, tu cu tine, el cu ell... Deci eu 
nu voi colabora... 

DOMNUL DIMITOV: Dumneavoastră veţi colabora şi ne veţi spune cine sunt cele 3 persoane 
îmbrăcate în galben şi cu pălăriile negre. 

DOMNUL CEHO (finându-se rezistent): Asta nnu va avea loc, pentrucă eu nu nu voi 
colabora... Nu, nu, nu voi colabora. (ia o poziție de ignorare a situaţiei, ca un protest, 


întorcându-și faţa de la domnul Dimitov, cu fața spre sală, rămânând nemișcat în această poziție) 


SCENA 2 
DOMNUL DIMITOV (face câțiva pași şi se întoace deasemena, cu faţa spre sală) Odată, 
mergând spre casă cu maşina am văzut un cetăţean ciudat. Avea o figură ciudată şi era îmbrăcat 
ciudat. Ținea în mână o servietă ciudată şi se uita foarte ciudat la ceilalți cetățeni. Cetăţeanul 
ciudat intră într-o maşină ciudată şi urmează un traseu la fel de ciudat. L-am urmărit din inerția 
meseriei mele pe domnul ciudat, până ce mi-am dat seama că m-a dus într-un loc ciudat. 
Intenţionat m-a dus în locul ciudat, pentru că ştia că-l voi vedea, ştia că-l voi urmări... Faptul că 
ştia a fost cel mai ciudat lucru. (și revine la masă) 
GARDIANUL: Domnule, acum înțeleg de ce fumaţi. Aveţi şi dumneavoastră tulburările 
dumneavoastră.. 
DOMNUL DIMITOV: Fumul de țigară e ca un mod de evadare. Se întinde, se pierde, dispare 
precum un gând stresant. Dar gândul stresant nu dispare. Fumul, da. 
DOMNUL IOVULESCU: E bine că priviți la partea pozitivă. 
DOMNUL DIMITOV: Dumneavoastră nu fumați? 
DOMNUL IOVULESCU: Nu. M-am născut cu o predispoziție spre relaxare în orice 
împrejurare. 
DOMNUL DIMITOV: Un bagaj genetic de invidiat. 
DOMNUL IOVULESCU (devenind afectat): Dar uneori, uneori... simt şi eu că nu mai rezist. 
DOMNUL DIMITOV: Si cum vă relaxaţi atunci, domnule? 

DOMNUL IOVULESCU: Eu mă refugiez în muncă. Mă pun la maşina de scris, cum e aceasta 
şi bat, bat în continuu fără să mă opresc... şi aşa am uitat pentru ce m-am stresat. 

DOMNUL DIMITOV (forțându-se să-și stăpânească nervozitatea): Domnule, nu vă supăraţi pe 
mine, dar aceast tip de relaxare, acestă metodă cu bătutul la maşină, în continuu, fără oprire... e 
mai stresant decât stresul în sine... 

DOMNUL IOVULESCU: Domnule, vă văd mişcat... 

DOMNUL DIMITOV: Stresat, da. (îşi stinge ţigara în masă și mai ia în grabă alta) 
DOMNUL IOVULESCU: Nu trebuie... 

ANDREI DIMITOV: Ba da. (apoi scote din buzunar un ceas și se uită la el) Se apropie de ora 
10. 

(Tăcere. Ceasul domnului Dimitov ticăie din ce în ce mai tare.) 

DOMNUL IOVULESU (se agită): Domnule, ceasul dumneavoastră începe să mă deranjeze. 
DOMNUL DIMITOV: Ce-i drept, întotdeauna m-a enervat ceasul ăsta de buzunar, dar l-am 
primit de la o femeie de care m-am și îndrăgostit pe loc. În fine, o să-l bag înapoi în buzunar. (nu 
se mai aude nimic, tăcere) Revenind la întâmplarea ciudată... 

DOMNUL IOVULESCU: Nu, vă rog, e prea ciudată! 

DOMNUL DIMITOV: Bine, să uităm de ea atunci. Dar odată mi s-a întâmplat ceva fără sens. 
Mergeam pe stradă regulat, mă plimbam, regulat. Deodată văd un cuplu care umblă în pas grăbit 
şi fără nici un sens. Din intersecţie au luat-o la dreapta, apoi din nou la dreapta, apoi au trecut de 
următoarea stradă, apoi şi de cealaltă, au ajuns în strada principală, au tot mers pe strada 
principală îndreptându-se vertiginos spre o fundătură. Ajunşi în faţa fundăturii au stau nemişcaţi 
în faţa ei timp îndelungat, privind în continuu aceaşi fundătura. Din inerția meseriei mele i-am 
urmărit şi din aceeași inerție m-am plictisit. Trecuseră deja 5 ore. 5 ore de nonsens! Și apoi s-a 
întâmplat culmea nonsensului: cuplul pică brusc în fața fundăturii. Nu am suportat scena unui 
asemenea nonsens, așa că m-am întors, regulat, spre intersecția de unde am pornit. 

DOMNUL IOVULESCU: Ce întâmplare, domnule! Nu înţeleg totuşi care e faza?! Că acel 
cuplu umbla fără sens sau că dumneavoastră umblaţi regulat? 

DOMNUL DIMITOV: Nu aş putea spune. În orice caz, am nevoie de un ceas. 

DOMNUL IOVULESCU (scoate din haină un ceas) Poftiţi! E un ceas de mână. Acesta nu face 
zgomot. Să vă spun cum l-am achiziționat. Eram acasă în sufragerie şi mă îndreptam spre 


bucătărie. Ca să ajung în bucătărie trebuie să trec 3 holuri. În primul hol văd pe jos un ac de 

ceasornic. Mă uit atent, e acul acela gros domnule, care indică ora. În al doilea hol văd un alt ac 
de ceasornic. Mă uit atent, e minutarul. Iar în al treilea hol un alt ac de ceasornic. Şi iarăși mă uit 
atent și văd că e secundarul! Mi-am dat seama rapid. Aceste elemente compun un ceas. lar acum, 
uitaţi, acesta este ceasul (îl pune pe masă)! 

DOMNUL DIMITOV: Aceasta ar putea fi istoria ceasului. 

DOMNUL IOVULESCU: Ar trebui să o redactez într-o zi! 

DOMNUL DIMITOV: Nu, domnule. Ce risipă! Mai bine păstraţi-o doar pentru dumneavoastră. 
Nu cred că în afară de dumneavoastră mai e cineva interesat. 

DOMNUL IOVULESCU (după un timp): Domnule, acum e ora 10 şi 20 de minute. 

DOMNUL DIMITOV: Ce rapid trece timpul! Sigur l-aţi asamblat bine? 

DOMNUL IOVULESCU: Nu pot fi sigur. E o vreme de atunci. 

DOMNUL DIMITOV (scoate ceasul său din buzunar): Ceasul nu mai sună deloc. Auziţi? Nu 
mai ticăie! 
DOMNUL IOVULESCU: Cred că ceasul dumneavoastră a fost doar stricat pe moment. 
DOMNUL DIMITOV (privind la ceasul de pe masă al domnului lovulescu): Ceasul 


dumneavoastră e prea mic. Nu aş putea ştii ora cu el... 

DOMNUL IOVULESCU: Dumneavoastră aveţi nevoie de nişte ochelari! (scoate din servieta sa 
niște ocheari mari, cu rame groase negre, aburiţi de tot) Vai, domnule! Iarăşi s-au aburit aşa de 
repede! Sunt sensibili la tensiunea camerei. 

DOMNUL DIMITOV (își pune ochelarii): Aveţi dreptate. Sunt aburiţi de tot. (după un moment, 
uitându-se la domnul Ceho) Domnul Ceho refuză să coopereze. Şi-a închis gura, şi-a blocat 
corpul, ca să ignore realitatea. E o formă de rezistenţă tipică unui suspect. (își dă jos ochelarii) 


Poftiţi ochelarii. Mă obosesc. 


SCENA 3 
DOMNUL CEHO (mecanic): Nu vă pot spune cine sunt cele 3 persoane îmbrăcate în galben şi 
cu pălăriile negre. 
DOMNUL DIMITOV: Avem timp suficient. Vom afla chiar și detaliile. Acest interogatoriu nu 
se va termina decât când vom afla cine sunt cele 3 persoane îmbrăcate în galben şi cu pălăriile 


negre. E o convenție. 

GARDIANUL: În statul nostru totalitar, convenţia se respectă total! 

DOMNUL CEHO (se întoarce cu fața spre domnul Dimitov, frenetic): Ce e cu acest timp 
nelimitat? Ce urmează? Voi rămâne aici pentru totdeauna? Nu se poate, domnule! 

DOMNUL DIMITOV: Vreţi să ne spuneți cine sunt cele 3 persoane sau preferaţi să nu ne 
spuneţi? 

DOMNUL CEHO: Eu prefer mai bine o conferință... despre subiecte existenţiale decât acest 
subiect la care sunt cu totul pe lângă. (enervat) Şi nu mai îmi spuneți că e o bazaconie pentru că 
nu vă cred! 

GARDIANUL (// mângâie ca pe un copil): Calmaţi-vă, domnule, vă rog, calmaţi-vă... 
DOMNUL CEHO (se lasă, neputincios): Nu pot, domnule... Nu pot! 

GARDIANUL: Calmaţi-vă şi spuneţi-ne cine sunt cele 3 persoane îmbrăcate în galben şi cu 
pălăriile negre. Şi nu vă mai gândiţi la conferinţe; concentraţi-vă... concentrați-vă... 

DOMNUL DIMITOV : Domnule Ceho, cine sunt cele 3 persoane îmbrăcate în galben şi cu 
pălăriile negre? 

DOMNUL CEHO (după un moment): Domnule, aş vrea să vă pun şi eu o întrebare... 
DOMNUL DIMITOV: Spuneţi, domnule. 

DOMNUL CEHO: De ce mă aflu aici în acest loc lângă acest gardian insolit? 

DOMNUL DIMITOV: Dumneavoastră credeţi că e o întâmplare că vă aflaţi aici, în acest loc? 
DOMNUL CEHO: Tind să cred că da... 

DOMNUL DIMITOV: Dumneavoastră credeţi că noi ne pierdem timpul? 

DOMNUL CEHO: Cred că da. Cu mine, da... 


DOMNUL DIMITOV: Dumneavoastră credeţi că informatorii noștri nu au văzut bine ce au 
văzut azi noapte şi nu declarat bine ce au declarat azi dimineaţă? 

DOMNUL CEHO: Nu vreau să demonstrez că informatorii nu văd bine, domnule. Vreau să aflu 
ce va fi cu mine. 

DOMNULI DIMITOV: Ce va fi nu se poate comunica în momentul de față. 

DOMNUL CEHO (dramatizând): Ce instabilă e viaţa! Destinul omului în univers e instabil. Şi 
dacă e instabil prelegerile mele vor continua până-i vom găsi stabilitatea. 


GARDIANUL:V-am spus să o sfârşiți cu prelegerile, v-am spus, nu? 

DOMNUL CEHO (supunându-se, dramatizând în continuare): Da, domnule, am s-o închei 
chiar acum, că mă enervează să mă gândesc, defapt nici nu pot să concep această dimensiune a 
instabilității. E ceva la care vreau să refuz să mă gândesc. 

DOMNUL DIMITOV: Domnule Ceho, vă informez că a trecut o oră. 

DOMNUL IOVULESCU: O oră de bazaconie. 

GARDIANUL: Ce bine! 


SCENA 4 
DOMNUL CEHO: Domnule, o oră e de ajuns... 
DOMNUL DIMITOV: Încheiem totul acum şi aici dacă ne spuneţi cine sunt cele 3 persoane 
îmbrăcate în galben şi cu pălăriile negre. 
DOMNUL CEHO: Şi dacă nu? 
DOMNUL DIMITOV: Dacă nu, se va întâmpla ce nu vă-nchipuiţi. 
DOMNUL CEHO (alarmat): Şi dacă da? 
DOMNUL DIMTOV: Veţi fi considerat decedat, domnule. 
DOMNUL CEHO (nedumerit, speriat): Decedat, domnule? 
DOMNUL DIMITOV: Decedat încurând în sensul închiderii dosarului; se va uita de 


dumneavoastră şi de cele 3 persoane, veţi fi achitat de evenimentul de azi noapte de la ora 9 fix. 
DOMNUL CEHO: Voi deceda încurând... 

DOMNUL DIMITOV: Dar veţi trăi şi-n continuare. 

DOMNUL CEHO (înseninat): Şi voi avea timp de toate conferințele! 

GARDIANUL (enervat la culme): Domnule, conferința dumneavoastră mă scoate din minţi, cu 
tâmpenii, cu idioţenii, cu aiureli universale, cu destine ratate et-ce-te-ra!!! 

DOMNUL CEHO: Domnule, domnule... vă înţeleg. Dumneavoastră, prin profilul meseriei 
dumneavoastră, nu vă interesează problema universală. Dumneavoastră nu sunteţi interesat de 
nimic altceva decât să păziţi această cameră, această încăpere non-stop. Înţeleg domnule, că 
dumneavoastră nu puteți pricepe mai mult decât acest tavan, această masă, această uşă. 
Dumneavoastră nu puteți vedea dincolo de cutie, domnule. 


GARDIANU: Și ce e dincolo de cutie, domnule? 

DOMNUL CEHO: Dincolo de cutie sunt chestii, chestiile esențiale... chestii intangibile, 
domnule. Dincolo de cutie nu se pune problema tavanului, a uşii şi a mesei... Sunt chestii, chestii 
esenţiale, domnule... 

GARDIANU: Dar concret, domnule! Ce există dincolo de această masă, această ușă şi acest 
tavan? 

DOMNUL CEHO: Concret, domnule, e o altă încăpere cu o altă uşă, cu un alt tavan şi cu o altă 
masă. Concret. Dar esența este dincolo... E o chestie esențială, domnule. Dar dacă nu puteţi 
înțelege că e o chestie esenţială e OK pentru mine. 

GARDIANUL : Dar am impresia că încep să înţeleg ce e cu cutia, domnule. (enervat) E o 
chestie esenţială!!!! Dar vă rog, vă rog.. nu mai vorbiţi de conferințe. Conferinţa dumneavoastra 
se duce precum apa se duce la vale! 

DOMNUL CEHO: Afirmație de cutie, domnule. Apa se duce oricum la vale, dar unde altundeva 
decât la vale?! 

GARDIANUL: Domnule, vreţi să facem teoria văilor şi a apei? Să ştiţi, poate nu ştiţi, că visul 
meu superior era să fiu expert în geografie. Și pentru asta m-am documentat. Vă spun! Nu vă 
puneţi cu geografia când e vorba cum curge apa! 

DOMNUL CEHO: Pe mine nu mă interesează geografia, pe mine mă interesează chestia 
esenţială! (deranjat la maxim) Munţii sunt sus, dealurile sunt la mijloc, câmpiile sunt jos şi asta 
în contextul înălțimii?!Dar unde e esența? Geografie de cutie! 

GARDIANUL (se enervează tot mai tare): Domnule, dacă mai aud acest cuvânt cutie, o să îmi 
vină să vă bat măr! 

DOMNUL CEHO: Altă afirmație de cutie! Da' ce , m-aţi putea bate pară? (începe să-i fie frică, 
gardianul clocoteşte) Domnule, stăpâniți-vă... 

GARDIANUL: Dumneavoastră stăpâniți-vă că mă dezlănţui imediat!! 

DOMNUL CEHO (se sperie, încercând să-l domolească): Domnule, înțeleg că nu puteţi pricepe 
mai mult decât măr... înțeleg.. 


GARDIANUL fot înroșit, enervat la culme): Domnule, domnule... (íl ia de gât) Dumneavoastră 


DOMNUL CEHO (speriat, se domolește): Domnule, eu nu am vrut să supăr pe nimeni cu 
chestiunile esențiale ale acestei lumi... 


GARDIANUL: Atunci cum rezolvăm problema cutiei? 

DOMNUL CEHO (/âstâcit, speriat): Cutia .. există... şi geografia e bună... şi de ceea ce este 
nevoie este de geografie şi de geografi.. 

GARDIANUL: Sunteţi sigur sau ezitaţi? 

DOMNUL CEHO: Ezit... 

GARDIANUL (íl lasă): Nu-i nimic, o să vedeţi că eu am dreptate când o să escaladați un munte. 
DOMNUL CEHO: Eu o să fiu la conferințe unde se discută chestii esențiale nu la escaladat 
munți. 

GARDIANUL (încercând să se stăpânească din nou): Domnule, după cum văd eu lucrurile.. vă 
mai spun un singur lucru, făcând apel la cunoştinţele mele de geologie; dumneavoastră sunteţi un 
tip tare sedentar. Şi sedimentele când se adună... Se îngroașă treaba! 

DOMNUL CEHO: Aveţi un potențial teribil, domnule, de a vorbi în termeni de cutie; clar că 
dacă se adună se îngroaşă, doar nu se subțiază?! 

GARDIANUL (străduindu-se să nu izbucnească): Domnule.. 

DOMNUL DIMITOV (calm, rece): Cine sunt cele 3 persoane îmbrăcate în galben şi cu pălăriile 
negre? (după un timp de tăcere, domnul Ceho începe să respire din ce în ce mai greu, mişcându- 
și capul în semn că se gândește, încearcă să scoată un cuvânt, să spună, nu spune, se reține, mai 
mişcă încă odată capul) Aşa domnule, gândiţi... gândiţi... gândiţi. Gândiţi înainte. (domnul Ceho 
repetă aceleaşi gesturi) 

GARDIANUL (pierzându-și răbdarea): Domnule, da' gândiţi odată! 

DOMNUL CEHO : M-am gândit... şi nu vă pot spune cine sunt cele 3 persoane îmbrăcate în 
galben şi cu pălăriile negre. 

DOMNUL DIMITOV (același calm): Mai avem timp, domnule. 


(Dommul Dimitov se ridică, face câțiva pași, se întoarce cu spatele rămânând drept, nemișcat, 
apoi îşi aprinde o țigară şi stă cu ea în mână. Domnul lovulescu, cu ochii în maşina de scris, 
bate în continuu. Se lasă o tăcere. 


SCENA 5 


(La un moment dat, pe hol, un grup de gardieni aleargă încoce şi încolo, în ture. De fiecare 

dată când ajung la un capăt dau toţi cu capul de zid, repetând această scenă de mai multe ori. 

Domnul Dimitov în continuare acelaşi. Domnul lovulescu scrie absorbit la mașină, oprindu-se 

din în când ca şi cum s-ar gândi la ce scrie.) 

DOMNUL CEHO: Domnule, de ce aleargă gardienii pe coridoare bezmetici şi anapoda? (tăcere) 


Domnule, încotro aleargă gardienii? (tăcere) 

GARDIANUL: Domnule, fumul de țigară, domnule...mă iertați, mă iertați... 

DOMNUL CEHO: Domnule, aleargă gardienii pe coridoare şi nimeni nu le-a comandat să 
alerge! 

(Gardianul insolit iese urmând gardienilor.) 

DOMNUL CEHO: Domnule, de ce gardianul insolit s-a alăturat gardienilor într-o fugă 
inexplicabilă? 

DOMNUL IOVULESCU: Gardianul insolit face lucruri insolite, domnule. 

DOMNUL CEHO: M-aţi lămurit, domnule! Acum înţeleg de ce gardianul insolit o ia pe un 
traseu insolit instantaneu. La mijloc se află, insolitul. Acest “insolit” determină un gardian să fie 
insolit, iar gardianul insolit e determinat să facă lucruri insolite. Fuga gardianului e o fugă 
insolită, domnule. 

DOMNUL IOVULESCU (cu ochii în mașina de scris, același): Fuga e un aspect pasager, 
ordinea e durabilă. 

DOMNUL CEHO: Şi dacă e pasageră atunci va înceta. 

DOMNUL IOVULESCU (același): Se va opri instant. 

DOMNUL CEHO: Și pe urmă ce va fi? 

DOMNUL IOVULESCU (același): Se va restabili ordinea, domnule. 


DOMNUL CEHO: lar gardianul insolit va reveni, desigur, la poziția sa inițială şi insolită. 
(După un timp gardianul revine, luând aceași poziție, automat.) 
GARDIANUL: Fumul, domnule, fumul de țigară... 


(Domnul Dimitov dintr-odată se-ntoarce, stingând ţigara în masă.) 


SCENA 6 
DOMNUL DIMITOV (spre domnul Ceho): Cine sunt, domnule, cele 3 persoane îmbrăcate în 
galben şi cu pălăriile negre? 
DOMNUL CEHO: Nu, nu pot coopera! Nu pot! Nu vă pot spune cine sunt! 
DOMNUL DIMITOV (se apropie tot mai mult de el): Cine sunt, domnule cele 3 persoane 
îmbrăcate în galben şi cu pălăriile negre? 
DOMNUL CEHO: Domnule, e iarăşi o întrebare ca cea anterioară? 
DOMNUL DIMITOV: Exact aceiași. Răspundeţi şi nu mai ocoliți. 
DOMNUL CEHO: Nu pot, domnule.. 

DOMNUL DIMITOV: Ştiţi ce domnule? 

DOMNUL CEHO: Ce? 

DOMNUL DIMITOV: Veţi putea! 

DOMNUL CEHO.: În nici un caz! 

DOMNUL DIMITOV!: Într-un stat totalitar cu mijloacele sale totalitare, suspectul se deconspiră 


singur. Vreţi să auziţi declarațiile? 

DOMNUL CEHO: Nu! Da! Nu! Da, vreau să ştiu ce s-a consemnat. Defapt nu! Nu vreau să fiu 
influențat de nimic. Dar ce s-a consemnat? Da, citiți-le domnule, nu mi-e frică de nimic! (domnul 
Dimitov scoate un teanc mare de hârtii) Câte? (din ce în ce mai tensionat)Nu, nnu vă cred... 
DOMNUL DIMITOV (face câțiva pași, apoi se apropie brusc de domnul Ceho, schimbându-și 
tonul, aspru, instransigent): Ochii vi se încordează! 

DOMNUL CEHO: Nnu, nu vă cred! 

DOMNUL DIMITOV: Ba da, ba da! Venele se umflă! Mâinile tremură! Orbitele se dilată! 
DOMNUL CEHO (umflat, tremurat, dilatat, paralizat): Nu, domnule, eu sunt într-o pace 
înterioară iar dumneavoastră nu vedeţi bine... 

DOMNUL DIMITOV: Capul vă zvuiește, iar inima vă bate într-un hal fără de hal! Ascultaţi-o, 
ascultaţi-o cum bate! 

DOMNUL CEHO (într-un hal fără de hal): Ea bate pentru conferinţe şi prelegeri existențiale, 
domnule... 

DOMNUL DIMITOV (se oprește, se întoarce, îşi aranjează costumul, încercând să pară calm, 
către sine) Acest individ mă calcă pe nervi. 

GARDIANUL: Domnule, nu doriţi o ţigară? 

DOMNUL DIMITOV: Nu. M-am lăsat. 

GARDIANUL: E bine, domnule. Dealtfel fumatul este interzis în această încăpere. Acum sunteți 
un om adaptat. 

DOMNUL DIMITOV (către sine): Iar acest individ are probleme la mansardă. 

GARDIANUL: Domnule, vă rog să nu vă luați de mine, da? (își tot învârte pistolul, ca un reflex) 
DOMNUL DIMITOV: Domnule, era un gând lăuntric. 

GARDIANUL: Atunci eu de ce l-am auzit? 

DOMNUL DIMITOV (către sine): Pentru că aveţi probleme la mansardă. 

GARDIANUL: Domnule, iarăşi l-am auzit. Vorbiţi mai încet. (către sine) Acest individ nu se 
poate controla în public. 

DOMNUL DIMITOV (se întoarce): Domnule, să nu credeți că nu v-am auzit. Comportaţi-vă ca 
atare. Aici este un interogatoriu. Eu sunt şeful aici, da? Și dacă aveţi un pistol, nu înseamnă că 
sunteţi cel mai tare. 

GARDIANUL: Mă iertaţi, domnule, mă iertaţi... (realizând dintr-o dată) Dar eu am un pistol! 
Ha! Am şi uitat! Acest individ e un tip genial! (și continuă să îşi învârtă pistolul uitându-se 
mereu la el) 

DOMNUL DIMITOV (se înseninează, aparte): Dacă stau bine să mă gândesc, aveţi dreptate. 
Eu sunt un interogator genial. (devine impozant) Eu voi transmite poliţiei secrete identitatea celor 
3 persoane îmbrăcate în galben şi cu pălăriile negre, care sunt căutate acum la această oră, dar 
fără reușită... Dar eu, eu am aici omul esențial care îmi va spune cine sunt şi planul secret de 
deturnare a regimului și anihilare a statului. Şi dacă stau bine să mă gândesc, în acest context, eu 
sunt un erou național! 

DOMNUL IOVULESCU: Declaraţiile, domnule! 

DOMNUL DIMITOV (se așează la masă, în faţa teancului de hârtii): Avem timp suficient să 
citim toate declaraţiile. (citește răspicat, accentuat, creând suspansul) Prima declaraţie: 

E ora 9 fix. (domnul Ceho tresare la cuvântul ”fix”) Luminile sunt aprinse în tot orașul. 
Semafoarele încă funcționează, maşinile încă mai circulă. În întuneric se disting 3 persoane 
îmbrăcate în galben, cu pălăriile negre, care merg în aceeași direcţie, pe acelaşi trotuar şi se 
îndreaptă spre același bloc. În bloc la etajul 5 în faţa geamului se află domnul Ceho privind în jos 
spre trotuar. Privirea domnului Ceho se fixează, cele 3 persoane îmbrăcate în galben şi cu 
pălăriile negre se opresc brusc. Intră una dupa alta în același bloc, la un interval de un minut 
fiecare. Lumina din cameră se stinge. Domnul Ceho dispare. Începe să ningă, mult, dintr-o dată 
ca o ploaie continuă. Era o noapte de iarnă, era calmă şi rece, era magică, căci ploua continuu 
fără întrerupere, iar luminile toate se stinseseră la un moment dat. Era ca și cum nu exista nimeni 
decât ploaia albă. 

A doua declaraţie: 

E ora 9 fix. Luminile sunt aprinse în tot orașul. Semafoarele încă funcționează, mașinile încă mai 
circulă. În întuneric se disting 3 persoane îmbrăcate în galben, cu pălăriile negre, care merg în 


aceeași direcţie, pe acelaşi trotuar şi se îndreaptă spre acelaşi bloc. În bloc la etajul 5 în faţa 

geamului se află domnul Ceho în faţa geamului, privind în jos spre trotuar. Privirea domnului 
Ceho se fixează, cele 3 persoane îmbrăcate în galben şi cu pălăriile negre se opresc brusc. Intră 
una dupa alta în același bloc, la un interval de un minut fiecare. Lumina din cameră se stinge. 
Domnul Ceho dispare. Începe să ningă, mult, dintr-o dată ca o ploaie continuă. Era o noapte de 
iarnă, era calmă și rece, era magică, căci ploua continuu fără întrerupere, iar luminile toate se 
stinseseră la un moment dat. Era ca şi cum nu exista nimeni decât ploaia albă. 

DOMNUL CEHO (șocat): Domnule, dar e aceeaşi declarație. 

DOMNUL DIMITOVY: Informatorii noştri sunt cei care văd totul întocmai cum este. 

DOMNUL IOVULESCU: Statul nostru funcționează într-un mod stupefiant, domnule! 
DOMNUL CEHO (intervenind rapid): Dar a treia declarație? 

DOMNUL DIMITOV (la fel): E ora 9 fix. Luminile sunt aprinse în tot orașul. Semafoarele încă 
funcționează, maşinile încă mai circulă. În întuneric se disting 3 persoane îmbrăcate în galben, cu 
pălăriile negre, care merg în aceeaşi direcție, pe același trotuar şi se îndreaptă spre același bloc. 
În bloc la etajul 5 în fața geamului se află domnul Ceho privind în jos spre trotuar. Privirea 
domnului Ceho se fixează, cele 3 persoane îmbrăcate în galben şi cu pălăriile negre se opresc 
brusc. Intră una dupa alta în acelaşi bloc, la un interval de un minut fiecare. Lumina din cameră 
se stinge. Domnul Ceho dispare. Începe să ningă, mult, dintr-o dată ca o ploaie continuă. Era o 
noapte de iarnă, era calmă şi rece, era magică, căci ploua continuu fără întrerupere, iar luminile 
toate se stinseseră la un moment dat. Era ca şi cum nu exista nimeni decât ploaia albă. 
DOMNUL CEHO (intervenind rapid, foarte agitat): Dar a patra? O să vedeţi, informatorii au 
omis ceva, au adaugat ceva... demersul e defect... (cu încredere) Citiţi a patra declarație! O să 
vedeți că totul e o farsă!... 

DOMNUL DIMITOV (la fel): Declaraţia patru! E ora 9 fix. Luminile sunt aprinse în tot orașul. 
Semafoarele încă funcționează, maşinile încă mai circulă. În întuneric se disting 3 persoane 
îmbrăcate în galben, cu pălăriile negre, care merg în aceeaşi direcţie, pe acelaşi trotuar şi se 
îndreaptă spre acelaşi bloc. 

DOMNUL IOVULESCU: Gata! Deja și declaraţia 1 şi 2 şi 3 și 4! Sunteţi un suspect în serie! 
DOMNUL CEHO (speriat, intervenind din nou rapid): Dar a cincea? 

DOMNUL DIMITOV: E ora 9 fix. Luminile sunt aprinse în tot oraşul. Semafoarele încă 
functionează, maşinile încă mai circulă. În întuneric se disting 3 persoane îmbrăcate în galben, cu 


pălăriile negre, care merg în aceeași direcţie, pe acelaşi trotuar, în același pas. 

DOMNUL IOVULESCU: Domnule, într-un stat care controlează totul aceste persoane au 
scăpat de sub control! 

DOMNUL DIMITOV (calm, rece): Cine sunt domnule, cele 3 persoane îmbrăcate în galben şi 
cu pălăriile negre? 

DOMNUL CEHO (panicat, tremurat): Nu vă pot spune cine sunt! Și eu nu pot colabora! 
GARDIANUL (vine spre Ceho şi îl mângâie pe creștet): Domnule, calmaţi-vă, domnule, vă rog 
calmaţi-vă... Poate informatorii au indus în eroare poliția secretă. Se întâmplă deseori. 
DOMNUL IOVULESCU: Nu aţi auzit măcar din coincidență, domnule, având în vedere că ne 
află în aceaşi cameră, nu aţi auzit declaraţiile 1, 2, 3 , 4 şi 5? 

GARDIANUL: Nu domnule redactor. Mă iertați. Eu tocmai mi-am redescoperit pistolul pe care 
îl purtam de zeci de ani cu mine şi din obişnuința de a-l purta am şi uitat că-l am. Acum am 
realizat din nou că îl am la îndemână (învărtind pistolul ca un reflex). Deci nimeni nu a indus în 
eroare pe nimeni? 

DOMNUL IOVULESCU: Nu, domnule! 

GARDIANUL: Şi cele 3 persoane îmbrăcate în galben şi cu pălăriile negre aveau pălăriile chiar 
negre? 

DOMNUL IOVULESCU: Da, domnule! 

GARDIANUL: Și îmbrăcămintea era chiar galbenă? 

DOMNUL IOVULESCU: Da! 

GARDIANUL: Şi altceva? 

DOMNUL CEHO: Nu vă pot spune, domnule.. 

DOMNUL DIMITOV (se aude din ce în ce mai încet, citirea declaraţiilor trecând în plan 
secund, scena fiind acaparată şi de alte prezențe): Bine domnule, avem timp suficient. 
Declaraţia numărul 6: 

E ora 9 fix. Luminile sunt aprinse în tot orașul. Semafoarele încă funcționează, mașinile încă mai 
circulă. În întuneric se disting 3 persoane îmbrăcate în galben, cu pălăriile negre, care merg în 
aceeași direcţie, pe acelaşi trotuar şi se îndreaptă spre acelaşi bloc. În bloc la etajul 5 în faţa 
geamului se află domnul Ceho privind în jos spre trotuar. Privirea domnului Ceho se fixează, 
cele 3 persoane îmbrăcate în galben şi cu pălăriile negre se opresc brusc. Intră una dupa alta în 
acelaşi bloc, la un interval de un minut fiecare. Lumina din cameră se stinge. Domnul Ceho 


dispare. Incepe să ningă, mult, dintr-o dată ca o ploaie continuă. Era o noapte de iarnă, era calmă 

şi rece, era magică, căci ploua continuu fără întrerupere, iar luminile toate se stinseseră la un 


moment dat. Era ca şi cum nu exista nimeni decât ploaia albă. 


SCENA 7 
3 secvenţe paralele: 


Scena citirii declaraţiilor capătă un caracter de mimică, se automatizează și se derulează 
tot mai alert; Domnul Dimitov continuă să citească declaraţii după declaraţii, domnul lovulescu 
tot bate la maşină, ridicându-se pentru a semnala ceva, domnul Ceho din ce în ce mai prepelit, 
gardianul mângâindu-l la intervale fixe. 

În spatele camerei de interogatoriu, pe coridor, grupul de gardieni repetă scena alergării, 
dând cu capul de zid, urmărind aceeaşi traiectorie de mai multe ori. 

În față defilează 3 persoane îmbrăcate în galben şi cu pălării negre, cu un mers bizar, 
oprindu-se din când în când, ieşind de pe scenă, venind pe scenă. 


SCENA 8 
(Cele 3 persoane îmbrăcate în galben și cu pălăriile negre dispar de pe scenă, la fel şi gardienii, 
citirea declaraţiilor revenind în prim plan. Un teanc de declaraţii citite se vede pe masă. 
Personajele aplatizate cad intr-o stare de reverie.) 
DOMNUL DIMITOV (citeşte mai lent, melancolic): Declaraţia 287: 
E ora 9 fix. Luminile sunt aprinse în tot orașul. Semafoarele încă funcționează, mașinile încă mai 
circulă. În întuneric se disting 3 persoane îmbrăcate în galben, cu pălăriile negre, care merg în 
aceeași direcţie, pe acelaşi trotuar şi se îndreaptă spre acelaşi bloc. În bloc la etajul 5 în faţa 
geamului se află domnul Ceho privind în jos spre trotuar. Privirea domnului Ceho se fixează, 
cele 3 persoane îmbrăcate în galben şi cu pălăriile negre se opresc brusc. Intră una dupa alta în 
acelaşi bloc, la un interval de un minut fiecare. Lumina din cameră se stinge. Domnul Ceho 
dispare. Începe să ningă, mult, dintr-o dată ca o ploaie continuă. Era o noapte de iarnă, era calmă 
şi rece, era magică, căci ploua continuu fără întrerupere, iar luminile toate se stinseseră la un 
moment dat. Era ca şi cum nu exista nimeni decât ploaia albă. 
DOMNUL CEHO: Ninsese tumultuos în fața pervazului... ninsese fără oprire. M-am uitat şi 
iată că oraşul era într-un asediu de noapte. Zăpezile ajunseseră la liniile de comunicare şi peste 
cablurile de tramvaie. Am crezut că ne vom scufunda cu toții... 
GARDIANUL: De aceea parcul înzăpezit nu a fost menţionat pentrucă era în scufundare... 
DOMNUL IOVULESCU: Azi noapte a fost o noapte de iarnă cum nu mai fost vreodată. 
DOMNUL CEHO: Bulevardele nevăzute deveniseră azi noapte văzute... 

GARDIANUL: Noaptea de azi noapte a fost o noapte de vis.. 

DOMNUL IOVULESCU: Ce farmec între fulgii de zăpadă, fiecare cu coborârea sa originală, 
dar albă. 

DOMNUL CEHO: Și străzile şi felinarele şi maşinile... 

DOMNUL IOVULESCU: Zăpada umplea golul dintre blocurile noastre totalitare. 

DOMNUL DIMITOV: Cine sunt, domnule, cele 3 persoane îmbrăcate în alb, cu pălăria şi feţele 
albe? 
DOMNUL CEHO: Nu vă pot spune cine sunt. 
DOMNUL DIMITOV: Bine, domnule. 


SCENA 10 


DOMNUL DIMITOV: Declarația cinci sute cincizeci de mii treizeci. 

GARDIANUL (agitat, speriat): Domnule, dacă înainte a fost declarația 287, aceasta trebuie să 
fie obligatoriu declarația 288. Evitaţi pe cât se poate, dacă se poate, descifrările astea 
catastrofale... 

DOMNUL DIMITOV: Scuze. (pauză). Declaraţia 188: 

E ora 9 fix. Luminile sunt aprinse în tot orașul. Semafoarele încă funcționează, mașinile încă mai 
circulă. În întuneric se disting 3 persoane îmbrăcate în galben, cu pălăriile negre, care merg în 
aceeaşi direcţie, pe acelaşi trotuar şi se îndreaptă spre același bloc ... 

DOMNUL IOVULESCU: E o sincronizare, domnule! Trei persoane îmbrăcate în galben 
traversând trotuarul în acelaşi mod fiecare! 

GARDIANUL: Nu! E un cod! Un cod. Galben. 

DOMNUL IOVULESCU: E o sincronizare galbenă. 

DOMNUL DIMITOV: 3 persoane îmbrăcate în galben. 

DOMNUL IOVULESCU: Cu ochi galbeni! 

GARDIANUL: Nu! Aşa ceva nu există! 

DOMNUL IOVULESCU: Aveţi dreptate. Cu părul galben! 

GARDIANUL: Nici așa ceva nu există. Ba da, există. 

DOMNUL IOVULESCU: Sunt 3 persoane îmbrăcate în galben și cu părul galben! (domnul 


Ceho din ce în ce mai tremurat) 

DOMNUL DIMITOV: 3 Persoane îmbrăcate în galben. O întâlnire galbenă. Un plan galben. 
DOMNUL IOVULESCU: Situaţia se intensifică!! 

DOMNUL CEHO: Nu, nu vă pot spune nimic de întâlnirea galbenă și planul galben... 
GARDIANUL: Secretul e galbenul! 

DOMNUL CEHO: Nu! Nu! Nu! 

DOMNUL DIMITOV: Ba da, ba da, ba da! 

DOMNUL CEHO (zăpăcit): Nu! Lumina aceasta e galbenă! 

GARDIANUL: Lumina aceasta galbenă aruncă reflecţii galbene! 

DOMNUL CEHO: De la reflecția luminii galbene, obrajii dumneavoastră sunt galbeni! 
DOMNUL DIMITOV: Aceste declaraţii sunt declarații galbene. 

DOMNUL CEHO: Nu! Ochelarii sunt galbeni de la reflecția luminii galbene! 
DOMNUL IOVULESCU: Dumneavoastră aveţi niște dinți galbeni! 

GARDIANUL: Nu! Eu am niște dinţi albi din naştere. 

DOMNUL IOVULESCU. Nu! Sunt tot galbeni de la naștere! 

GARDIANUL: Nu! 

DOMNUL IOVULESCU. Ba da! Dumneavoastră aveţi nişte dinţi galbeni! 


GARDIANUL (dramatizând): Eu am nişte dinți galbeni pentrucă naşterea mea a fost galbenă!! 
DOMNUL DIMITOV (luând o altă declaraţie): Pe geamul galben domnul Ceho priveşte orașul 
galben. 

DOMNUL CEHO: Nu!! 

DOMNUL DIMITOV: E negru pe galben! 

GARDIANUL: Nu putem pune la îndoială ce e galben când e atâta de evident, de observabil că 
e galben!! 

DOMNUL CEHO: Următoarea? 

DOMNUL DIMITOV: Următoarea declarație .... (constatând) galbenă! 

DOMNUL CEHO (alert): Următoarea? 

GARDIANUL: Va fi din nou galbenă! 

DOMNUL DIMITOV (dintr-o dată îşi schimbă tonul, stupefiat): Domnul Ceho a avut o 
întâlnire în galben cu cele 3 persoane, o întâlnire în ascuns, galbenăă! 

DOMNUL CEHO: Nu!Nu! Terminati! Încetaţi, încetaţi! 

DOMNUL DIMITOV: Avem timp suficient! 

GARDIANUL: Sunt ore galbene ce ne aşteaptă.. 

DOMNUL CEHO: Nnnici unna... 

DOMNUL DIMITOV: Vor fi ceasuri galbene, iar cele 3 persoane îmbrăcate în galben care sunt 
căutate acum la această oră vor fi găsite galbene! 

DOMNUL CEHO: Nu! Nu! Terminaţi!! 

DOMNUL DIMITOV: Şi vor fi închise într-o celulă galbenă! (luând o altă declarație) 
Următoarea declaraţie galbenă! 

DOMNUL CEHO (explodând): NUU!! (deodată tăcere, se aude respiraţia tensionată a 
personajelor) Vă voi spune cine sunt cele 3 persoane îmbrăcate în galben și cu pălăriile negre... 
(se lasă un moment de suspans) 


SCENA I1 


Intră un gardian lăsând uşa deschisă. 

GARDIANUL JOVIAL (cu emfază, ameţit): Să trăiască statul nostru totalitar! Să trăiască 
cetățenii! Să trăiască poliția secretă care ne păstrează atât de bine secretele naţionale! Să trăiască 
informatorii şi să ne vegheze în continuare! Şi ziua şi noaptea! Să trăiască domnul interogator! 
Eroul meu... şi de ce nu, al lumii! Să trăiască domnul redactor şi mașinăria sa specială! Să 
trăiască arestați şi să aibă de aici înainte şi mai multe zile ca înainte! Să trăiască toți gardienii! 
Sănătoți să fie.. 

GARDIANUL (se dă deștept): Sănătatea psihicului e mai importantă ca cea a trupului. 
GARDIANUL JOVIAL: Să trăim cu toţii! Să trăim! Să trăiţi! Să trăiţi! 

DOMNUL DIMITOV: Sunt total de acord, domnule! 

DOMNUL IOVULESCU: Și eu! 

DOMNUL CEHO: Eu sunt cel mai de acord! 


(Între timp gardianul anonim începe să cânte la acordeon, în aceeaşi poziţie, nemișcat cu spatele, 
iar un grup de gardieni dansează în cerc.Gardianul jovial dansează și el şi angrenează 
personajele în dansul frenetic) 

GARDIANUL JOVIAL (când muzica se oprește, scoate din buzunar un document): Eu am 


venit să vă aduc o telegramă. Galbenă. (iese) 

SCENA 12 


DOMNUL CEHO: Acest gardian jovial m-a binedispus! 

DOMNUL IOVULESCU: Ştiţi că se zice uneori că viaţa e în roz? E greşit! Viaţa e în 
galben!Hahaha!! 

DOMNUL DIMITOV (sec, enervat): Această telegramă este o telegramă galbenă. 

DOMNUL IOVULESCU: Abea aştept să ne spuneţi ce scrie în această telegramă galbenă. 
DOMNUL DIMITOV (ținându-se calm, stăpân pe situaţie): Nu ni se spune nimic. 

DOMNUL IOVULESCU: Nimic? 

DOMNUL DIMITOV: Nimic interesant. 

DOMNUL IOVULESCU: E imposibil să fie nimic! 

DOMNUL DIMITOV: E un scris galben pe un fond la fel de galben. 

DOMNUL IOVULESCU: Ştiu domnule ce e! E un cod! Un cod galben. 

DOMNUL DIMITOV (ținându-se la curent cu situația): Această telegramă galbenă conţine un 


mesaj galben de la poliția secretă. 

GARDIANUL: De ce ne-ați ţinut în suspans, domnule? 

DOMNUL DIMITOV: Această telegramă galbenă e un simbol. 

GARDIANUL: Ce fel de simbol? 

DOMNUL DIMITOV: Un simbol galben cu o semnificaţie... galbenă. 

DOMNUL IOVULESCU: E un cod galben inscripționat! 

DOMNUL DIMITOV (același, bravând): Acel cod galben, acele cuvinte galbene, pe fondul 
acestei hârtii galbene, e un lucru pe care numai eu am voie să-l ştiu şi îl stiu deja. De aceea el a 
apărut în acest fel, pentru că e o chestiune strict între mine şi poliția secretă. 

DOMNUL IOVULESCU: Cred că știu despre ce e vorba.. 

GARDIANUL: Eu de la început mi-am dat seama despre ce e vorba. 

DOMNUL DIMITOV (accentuând): Eu ştiu deja despre ce e vorba. 

GARDIANUL (după un moment): Şi această țigară e de tot galbenă, domnule. 

DOMNUL DIMITOV (constatând): Şi sticla ceasului e galbenă, ceea ce înseamnă că va trebui 
să o înlocuiesc cu una tot galbenă. 

GARDIANUL: Și cămașa mea e deja galbenă! 

DOMNUL DIMITOV (raționalizând): Trebuie să o spălați cu un detergent galben. 

GARDIANUL (descoperind, terifiat): Şi acest pistol are un trăgaci galben! (își pune pistolul la 
tâmplă, dă din cap renunțând, apoi îndreptă pistolul spre domnul Dimitov, dă din cap, renunţă, 
apoi spre domnul Ceho, renunţă, apoi iarăși spre el și același gest) 

DOMNUL DIMITOV (întorcându-se cu fața spre gardian, văzându-l dând din cap, cu pistolul 
în mână): Care e problema, domnule? 

GARDIANUL: Sunt derutat de pistolul meu... 

DOMNUL DIMITOV: Se poate rezolva. 

GARDIANUL : Cum? 

DOMNUL DIMITOV (îi bagă pistolul în buzunar): Aşa. (gardianul se linişteşte) 

DOMNUL IOVULESCU (după un timp, se ridică în picioare): Am o senzație că această 
conversaţie este o eroare catastrofală! Telegrama nu poate fi galbenă. Telegrama e întotdeauna 
albă! 

GARDIANUL: Domnule, nu vedeți bine? Telegrama e galbennnnnăăăă!! 

DOMNUL DIMITOV (îndreptându-se spre domnul Ceho): Şi acum, domnule Ceho, spuneți-ne 
cine sunt cele 3 persoane îmbrăcate în galben şi cu pălăriile negre? (domnul Ceho se arată 
concentrat, gândit, ca şi cum ar urma Să spună ceva, gândește îndelung) Gândiţi-vă, gândiţi- 
vă... Nu vă grăbiţi, gândiţi înainte. 

DOMNUL CEHO: Dacă stau bine să mă gândesc domnule, nu vă pot spune cine sunt cele 3 
persoane îmbrăcate în galben şi cu pălăriile negre. 

(Încep toți să respire din ce în ce mai greu, domnul Dimitov se plimbă încoace şi încolo, având 
aceeași traiectorie care devine din ce în ce mai rapidă şi uniformă.) 

GARDIANUL (sfăpânindu-se cu greu): Domnule, acest mers al dumneavoastră încoace și 
încolo, mă... mă calcă pe nervi, domnule! 

DOMNUL DIMITOV (se oprește în dreptul lui) Ce aveţi cu mine, domnule? 

GARDIANUL: Problema se pune ce aveţi dumneavoastră cu mine? 

DOMNUL DIMITOV: Problema nu se pune cum vreţi dumneavoastră! 

DOMNUL CEHO: Dar cu mine ce aveţi, domnule? Eu în 10 minute ar trebui să intru într-o 
conferință şi să ţin o prelegere! Și azi noapte dacă vreți să ştiţi, la ora 9 fix, a sunat şi telefonul 
mare şi maro. 


Se lasă o tăcere încordată. 

DOMNUL DIMITOV(apropiindu-se încet de domnul Ceho, apăsat): Si cine era la telefon, 

domnule? 

DOMNUL CEHO (încurcat): De unde vreți să stiu eu şi cine era la telefon? Am zis doar că a 
sunat, domnule... 

DOMNUL DIMITOV: Domnule, eu v-am întrebat cine era la celălalt capăt de fir al telefonului 

mare şi maro? 

DOMNUL CEHO (la fel): Domnule, eu vroaim să spun că defapt mi s-a părut că a a sunat... 

Deci mi s-a părut că a a sunat. Și nu am mers să ridic, din moment ce nu eram sigur. Deci nu ştiu 
dacă a sunat sau nu a sunat.. 

DOMNUL DIMITOV (strigă): Gardian! Adu-mi un telefon mare şi maro! (uitându-se insistent 
la domnul Ceho, şifonat) Dacă sună sau nu sună se poate dovedi. 

GARDIANUL CU TELEFONUL (întră cu un telefon în mână): Aici e telefonul. 

DOMNUL DIMITOV (ținându-se calm): Acesta este un telefon mare şi galben. Eu am zis un 
telefon mare şi maro. 

GARDIANUL CU TELEFONUL: Domnule, toate telefoanele sunt galbene în această clădire. 

La revedere! (iese) 

GARDIANUL: La revedere. 

Perplexitate. Domnul Dimitov, domnul lovulescu și domnul Ceho rămân încremeniți. 

Telefonul sună dintr-o dată şi fără întrerupere. 

GARDIANUL (exagerat de agitat) Sună telefonul! De ce nimeni nu zice nimic? Telefonul sună!! 
De ce sună? Cine l-a pus să sune? Telefonul sună şi nimeni nu zice nimic! Trebuie să sun la 
urgenţe! Dar nu se poate să sun la urgente dacă nu ridic mai întâi. (ridică) Cine sunteți şi ce aveţi 
cu mine? (trânteşte receptorul fără să aștepte un răspuns). Iarăşi sună... Telefonul galben sună 
şi nimeni nu zice nimic!! Domnilor, sună telefonul galben! (privindu-i insistent) Aceşti indivizi 
au murit subit! Au făcut toţi infarctul miocardic. Nu de alta, dar am văzut cu ochii mei prea multe 
cazuri. Şi cunosc simptomele; gălbeneala e una din ele... Trebuie să sun la urgențe urgent!! Sună 
telefonul! Ce aveți cu mine? Ce aveţi cu mine? (trânteşte jos telefonul care se dezmembrează) 

Mă simt mai bine. (își reia poziția) 


DOMNUL DIMITOV: Ce părere aveţi domnule? A sunat sau n-a sunat? 


34 


DOMNUL CEHO (/âstăcir, speriat): Părerea mea e doar o parere... Părerea nu înseamnă că aşa 
şi e. Dacă eu am o părere despre ceva, fie el şi un telefon, nu înseamnă automat că părerea mea e 
cea adevărată. E o părere, dumneavoastră aveţi o altă părere. ..(întrerup?) 

DOMNUL DIMITOV: Telefonul. Galben. A sunat. Ce părere aveţi? 

DOMNUL CEHO: Am părerea că a sunat... Dar îmi menţin ideea despre părere, cum că părerea 
e doar părere. 

DOMNUL DIMITOV (către domnul lovulescu): Dumneavoastră ce părere aveţi? 

DOMNUL IOVULESCU: Telefonul galben a sunat. 

GARDIANUL (izbucnește): Domnule, telefonul galben a sunat!!! Ce aveţi cu mine?!?! 
DOMNUL DIMITOV (se ridică): Deci avem toți aceași părere. Că telefonul galben a sunat. 
DOMNUL IOVULESCU (după un timp): Domnule, a mai trecut o oră.. 


SCENA 13 


DOMNUL CEHO: Nu vă pot spune cine sunt cele 3 persoane îmbrăcate în galben şi cu pălăriile 
negre. 

DOMNUL DIMITOV (apropiindu-se tot mai mult de domnul Ceho): Veţi ceda şi ne veţi spune 
totul! (domnul Ceho dă din cap negând) Veţi ceda, e previzibil (același gest). Iar acest timp care 
nu face altceva decât să te pună pe gânduri, acest timp vă va forța. (domnul Ceho face același 
gest, din ce în ce mai stresat). Presiunea timpului! 

DOMNUL IOVULESCU: Ce presiune mare! 

DOMNUL DIMITOV: Fiecare minut e un minut de gândire; să spun, să nu spun, să spun, să nu 
spun, să spun să nu spun, să spun, să nu spun... Să spun! La un moment dat mintea nu va mai 
rezista să dezbată mereu aceași dilemă, la un moment dat neuronii se vor prăbuşi. (din nou 
acelaşi gest, faţa i se încleştează). 

DOMNULI IOVULESCU (după un timp): A trecut un minut. 

(Domnul Dimitov se întoarce cu faţa spre ceasul mare de pe perete şi rămâne în fața sa nemișcat. 
Ceasul merge stricat, sărind peste ore rapid şi haotic.) 

DOMNUL DIMITOV: Au trecut 2 minute. 

DOMNUL IOVULESCU: 3 minute! 

DOMNUL DIMITOV: 4 minute! 

GARDIANUL: 5 minute! 

DOMNUL IOVULESCU: 6 minute de gândire! 
DOMNUL DIMITOV: 10 minute! 

DOMNUL IOVULESCU: 10 minute de gândire! 
DOMNUL DIMITOV: 20 de minute! 

DOMNUL IOVULESCU: 20 de minute de gândire! 
GARDIANUL: 20 de minute si nimic. 

DOMNUL IOVULESCU: 20 de minute de nimic. 
GARDIANUL: 21 de minute de nimic. 

DOMNUL IOVULESCU: 222 de minute de nimic! 
DOMNUL DIMITOV: 223 de minute de nimic! 
GARDIANUL: Nu mai suport! 

DOMNUL IOVULESCU: Ce? 

GARDIANUL: Nimicul! 

DOMNUL DIMITOV: Avem timp suficient. 
DOMNUL IOVULESCU: 300 de minute! 
GARDIANUL: 300 de minute de nimic! 
DOMNUL IOVULESCU: 301 de minute de nimic! 
GARDIANUL: 302 de minute de nimic! 
DOMNUL IOVULESCU: 400 de minute de nimic! 
GARDIANUL: 500 de minute de nimic! 600 de minute de nimic! 700 de minute de nimic! 800! 
DOMNUL IOVULESCU (ușor iritat): Încep să mă simt inutil să redactez întruna un nimic. (Se 


ridică) Dar am un instinct, că dacă voi pleca pentru o pauză... (întrerupt) 

GARDIANUL: Nimeni nu părăsește camera. E o convenţie! 

DOMNUL IOVULESCU: Şi instinctul meu e o convenție! 

GARDIANUL: E o înşelătorie. Niciodată nu mi-am ascultat instinctele. Deşi odată era cât pe 
ce... eram într-un parc înzăpezit... (întrerupt) 

DOMNUL IOVULESCU (sigur pe sine) : Deja ştiu ce urmează.. 

GARDIANUL: De unde știți? 

DOMNUL IOVULESCU: Am un instinct! 

GARDIANUL: Eu nu cred. Dovediţi că instinctul dumneavoastră există. Spuneţi ce făceam eu 
în parcul înzăpezit? 

DOMNUL IOVULESCU: Nu vă spun, că dacă vă spun, ca să-mi negați instinctul, veţi zice 
altceva decât ce am spus eu! Deci mai întâi spuneţi dumneavoastră şi apoi eu vă zic eu dacă la 
asta m-am gândit. 

GARDIANUL: Nu vă spun! Că dacă vă spun, dumneavoastră vă asumaţi ce am spus ca fiind 
același lucru pe care aţi vrut dumneavoastră să îl spuneţi, cu alte cuvinte vă asumaţi instinctul, pe 
care defapt nu-l aveţi. 

DOMNUL IOVULESCU: De unde aţi ştii dumneavoastră la ce mă gândesc eu? 

GARDIANUL: De unde aţi știi dumneavoastră ce vreau să spun eu? 

DOMNUL CEHO: Ştiu! (încercând) Nu, nu cred... 

DOMNUL DIMITOV: Cine sunt, domnule, cele 3 persoane îmbrăcate în galben şi cu pălăriile 
negre de azi noapte de la ora 9 fix? 

DOMNUL CEHO (încurcat): A trecut prea mult timp, domnule. Le-am uitat complet... 
DOMNUL DIMITOV: Avem timp suficient de reamintire. 

GARDIANUL: 950 de minute. 

DOMNUL IOVULESCU: Şi nimic. 

DOMNUL DIMITOV: 955 de minute! 

DOMNUL IOVULESCU: Şi nimic. 

GARDIANUL: 958 de minute! 

DOMNUL IOVULESCU: 970 de minute de nimic! 

GARDIANUL: 990 de minute de nimic! 

DOMNUL CEHO (agitat): Domnule, eu mă afund tot mai tare.. 

GARDIANUL: Avem timp suficient şi de resuscitare! 

DOMNUL IOVULESCU: 1000 de minute de nimic! 

DOMNUL CEHO: Azi noapte, la ora 9 fix, azi noapte la ora 9 fix... nu, nu era ora 9 fix! Defapt 


era exact ora 9 fix! Deci azi noapte la ora 9 fix... eram pe stradă! Nu, nu eram pe stradă! Azi 
noapte la ora 9 fix cântam la chitară! Nu! Nu! Nu! Ce tâmpit sunt! Azi noapte la ora 9 fix o 
iubeam pe Ema! Ema, iubirea mea, soţie... Trădătoare! Nu! Nu! Ce tâmpenie, iarăşi! Soția mea, 
Ema nu are copii! Sau are? Nu are şi îmi amintesc şi de ce! Ema trădătoarea! Nu, Ema, soția mea 


nu m-a trădat niciodată! Oamenii vorbesc prostii şi eu prostul, le cred! Nu! Eu nu sunt un prost! 

Sau sunt? Nu, sigur că nu! Azi noapte la ora 9 fix, azi noapte la ora 9 fix.. mi s-a spart geamul! 
Nu, nu avea cum! Cum să nu? Doar stau la parter! Nu! Nici vorbă! Eu nu stau la parter. Dar unde 
stau? În copac! În, în... vitrină! Pe muchia cuţitului! Nu! Nu! E imposibil! 

DOMNUL IOVULESCU (nervos, către domnul Dimitov, care stă în continuare cu spatele, fără 
reacţie): Domnul Ceho, a pierdut contactul, domnule... 

DOMNUL CEHO: Azi noapte, la ora 9 fix, nişte trecători bizari s-au uitat la mine bizar. Deloc! 
Eu m-am uitat la ei bizar. Sau nu? ! Eu dormeam la ora 9 fix, deci nu puteam vedea ceva, ceva... 
bizar! Prostii! Azi noapte la ora 9 fix, îmi aduc aminte clar că s-a întâmplat ceva bizar! Stelele 
pluteau deasupra pământului, cometa pica asupra oraşului, planetele cu orbitele lor... universul cu 
misterul lui care ascunde destinul omului, destinul omului e o temă... iar eu, eu eram astronautul 
care le-a pus toate la loc şi aveam o rachetă roşie. Eu eram supermanul! 

DOMNUL IOVULESCU: Şi aţi salvat destinul omului în univers? 

DOMNUL CEHO: Nu mai era nimic de salvat. 

DOMNUL IOVULESCU: Atunci nu erați supermanul, domnule. 

DOMNUL CEHO : Nu, nu. Eu eram omul rachetă! 

DOMNUL IOVULESCU: Ce poveste formidabilă, păcat că e o porcărie colosală! 

DOMNUL CEHO: Nu! Nu! Azi noapte la ora 9 fix, cu siguranță s-a întâmplat ceva bizar! Eu 


călătoream spre Polonia, domnule, cu racheta mea roşie! Pentru că era un concert de viori, iar eu, 
eu eram violonistul faimos al Poloniei! O, nu! Nu puteam fi în Polonia! Nu... Dar azi noapte s-a 
întâmplat ceva bizar... şi anume... blocul meu s-a prăbușit instant! 

DOMNUL IOVULESCU (către domnul Dimitov)): Domnule! 

DOMNUL CEHO: A! Conferinţa! 

DOMNUL IOVULESCU: Da, domnule! Conferinţa, conferința! 

DOMNUL CEHO.: În statul nostru totalitar! 

DOMNUL IOVULESCU: Statul nostru totalitar! 

DOMNUL CEHO: Nu! Eu sunt un actor într-o farsă! 

GARDIANUL: Haideţi, că începeți să vă amintiţi totul! 


DOMNUL CEHO: lar această cameră, care-mi pare o cameră uitată de lume şi fără culoare.. 
(întrerupt) 
GARDIANUL: E galbenă! 

DOMNUL CEHO: Această cameră galbenă, această cameră galbenă îmi pare totuși atât de 
decoloarată... Această cameră decolorată îmi pare, dar părerea e doar părere.. 

DOMNUL IOVULESCU: Exact domnule! Părerea e doar părere! 

DOMNUL CEHO: Această cameră e defapt o sală de spectacol, iar eu joc într-o piesă care se 
numeşte farsă! 

DOMNUL IOVULESCU (dezamăgit): Nu-i aşa, domnule... 

DOMNUL CEHO: Dar domnule, dacă sunt un actor, nu ar trebui să mă aflu într-un spectacol? 
Şi acea uşă e cortina... nu, nu, nu.. e o farsă cum că ar fi cortina. Acea uşă e defapt un port din 
care vor ieși vapoare, iar eu voi fi comandantul marinei de pe mapamond! 

DOMNUL IOVULESCU: Sunteţi demolat iar memoriile dumneavoastră sunt nişte aiureli! 
DOMNUL CEHO (convins): Eu am nişte memorii extraordinare! Știu că sunteți invidios că eu 
am vaporul meu de marinar iar dumneavoastră aveți această mașinărie pitică şi care sună ca o 
jucărie. 

DOMNUL IOVULESCU (intră în panică): Domnule Dimitov! Domnul Ceho se află într-o 
amnezie totală! (domnul Dimitov în continuare același) Sunteţi domnul Ceho, apartamentul 115, 
etajul 5, da? 

DOMNUL CEHO (face cu mâna semnul de comandant): Da, domnule! 

DOMNUL IOVULESCU: Domnule Ceho! 

DOMNUL CEHO (același gest): Da, domnule! 

DOMNUL IOVULESCU: Blocul în care locuiţi.. (întrerupt) 

DOMNUL CEHO: Eu locuiesc pe o navă şi înfrunt vampirii! 

DOMNUL IOVULESCU: A înnebunit!! 

DOMNUL IOVULESCU: Domnule Ceho! Blocul în care locuiţi... (întrerupt) 

DOMNUL CEHO: Are nişte scări abrupte şi fără balustradă. 

DOMNUL IOVULESCU: Blocul are nişte scări abrupte şi fără balustradă. În sfârşit! Domnule 
Ceho... 

DOMNUL CEHO (/iniștindu-se): Da, domnule... 

DOMNUL IOVULESCU: Soţia dumneavoastră.. (întrerupt) 


DOMNUL CEHO: Soția mea zicea că nu sunt scări, sunt schele. Că vor să renoveze blocul. 
GARDIANUL: Domnul iasă din amnezie... 


DOMNUL CEHO: Dar ea umblă doar ziua, eu umblu doar noaptea. Noaptea mi se par că-s scări. 

DOMNUL IOVULESCU: E doar o părere, domnule. 

DOMNUL CEHO: Părerea e doar părere! 

GARDIANUL: Dacă erau scări sau dacă erau schele e doar o părere... 

DOMNUL CEHO: Pentrucă dacă nu erau scări, atunci erau schele. Si dacă existau niște scări 
sau existau niște schele, atunci, fireşte că a existat în primul rând blocul... (luminat) Şi dacă a 
existat în primul rând blocul, atunci fireşte că a existat şi trotuarul! Și dacă a existat trotuarul, a 
existat şi strada şi maşinile și semafoarele şi dacă au existat semafoare, luminile erau aprinse, şi 
dacă erau aprinse trecătorii erau vizibili!! 

DOMNUL IOVULESCU: Domnul Ceho a ieșit din amnezia totală! 

DOMNUL CEHO (sigur pe sine): Da! Îmi amintesc totul aşa de bine! 

DOMNUL IOVULESCU: Şi cele 3 persoane îmbrăcate în galben şi cu pălăriile negre? 
DOMNUL CEHO (și mai sigur): Nu vă pot spune cine sunt! 

DOMNUL IOVULESCU: Perfect domnule! V-aţi revenit complet! (după un timp, revine, pasiv) 


1 secundă. 

GARDIANUL: 2. 

DOMNUL IOVULESCU: 3. 

GARDIANUL: 4 secunde 

DOMNUL IOVULESCU: 5 şi 10 secunde 

DOMNUL CEHO (aparte, hotărât): De-acum trebuie să îmi menţin memoriile acumulate! 
DOMNUL DIMITOV: 50 de secunde! 

DOMNUL CEHO (fixat): Nu vă spun cine sunt cele 3 persoane îmbrăcate în galben și cu 
pălările negre! 

GARDIANUL: 60 de secunde! 

DOMNUL IOVULESCU: 70 de secunde! 

DOMNUL CEHO (la fel): Nu vă spun cine sunt cele 3 persoane îmbrăcate în galben şi cu 
pălăriile negre! 

DOMNUL DIMITOV: 80 de secunde! 

GARDIANUL: Încă 10 secunde! 

DOMNUL IOVULESCU: 1 secundă. 2. 

GARDIANUL: 3. 

DOMNUL IOVULESCU: : 5 secunde și cele 3 persoane îmbrăcate în galben și cu pălăriile 
negre de azi noapte de la ora 9 fix rămân neidentificate. 

DOMNUL CEHO (la fel): Nu vă spun! 

DOMNUL IOVULESCU: Şi întâlnirea secretă şi planul secret? 
DOMNUL CEHO (la fel): Nu vă spun! 

DOMNUL DIMITOV: Mai este încă timp. 100 de secunde! 
GARDIANUL: 200 de secunde! 

DOMNUL IOVULESCU: 300 de seunde! 

GARDIANUL: 330 de secunde! 

DOMNUL IOVULESCU: 450 de secunde! 

GARDIANUL: 550 de secunde şi 40 de secunde! 

DOMNUL IOVULESCU: Domnule, a trecut o decadă! 

GARDIANUL: Un secol! 

DOMNUL CEHO: Astăzi e ziua mea de naștere. Am împlinit o sută de ani. 


(Domnul Dimitov se dezechilibrează şi cade pe masă.) 

GARDIANUL (spre el): Domnul interogator face atacul cerebral! Nu e de mirare având în 
vedere că a trecut un secol de secunde. 

DOMNUL CEHO: lar eu am primit un tort galben! De ce? La o asemenea aniversare se 
pretează un tort de o cu totul altă culoare. Vişiniu, ciocolatiu.. (enervat) Cineva şi-a bătut joc de 
mine! 

GARDIANUL (încercând să-l ajute): Domnule, întindeți-vă... 

DOMNUL DIMITOV (neputincios): Nu mă pot întinde domnule... 

GARDIANUL (íl prinde într-un fel năstruşnic, îngreunându-i poziția, domnul Dimitov se ține de 
masă): Am vrut doar să verific. Dumneavoastră aţi făcut atacul cerebral unde corpul nu se mai 
poate întinde. Stați confortabil şi continuaţi să respirați. Simţiți cum ajunge sângele în creștet? 
DOMNUL DIMITOV: Da, domnule... 

DOMNUL CEHO: Voi începe prin a mulțumi acestor oameni importanți, fără de care nu aş fi 
ajuns unde am ajuns! 

GARDIANUL: Simțiţi cum se întăreşte mâna dreaptă şi braţul stâng? 

DOMNUL DIMTOV: Da. 


GARDIANUL: Simţiţi cum vă vin idei confuze şi nelalocul lor? 

DOMNUL DIMITOV: Da. 

DOMNUL CEHO: Evident! 

GARDIANUL: Simtiti cum clocotiți? 

DOMNUL DIMITOV: Da. 

DOMNUL CEHO: De ce nu mi se acordă atenţia cuvenită? 

GARDIANUL: Si de văzut cum vedeți? 

DOMNUL DIMITOV: Văd în galben! 

DOMNUL CEHO: Trist. 

GARDIANUL (îl ia în brațe ca pe un copil și îl aşează în scaun): V-aţi plimbat prea mult. E 
timpul să mai staţi şi jos. 

DOMNUL DIMTOV (după un timp, aranjându-şi costumul, vorbind un pic stălcit): Mi-a trecut, 
mi-a trecut... Să revenim.. 

DOMNUL DIMITOV: O secundă. 

DOMNUL IOVULESCU: O secundă de gândire. 

DOMNUL CEHO: M-am decis să nu mai stau pe gânduri. M-am decis să intru în acţiune! 
GARDIANUL (domnul Dimitov cade brusc cu fața pe masă): Incă un atac cerebral! (îi ridică 
faţa) 

DOMNUL CEHO: Voi lua calul meu şi-o voi şterge de aici imediat. Scena 2, actul 1; calul nu 
vrea să plece. Scena 3: vreau să mă pun pe șa , iar şaua zboară. Trecem la actul 2 că nu se mai 
poate deja. Deja calul îndărătnic se crede învingătorul. Două variante: mă pun pe fapte de vitejie 
iar calul îndărătnic se sperie, ori calul îndărătnic se pune pe fapte de vitejie şi mă sperie. 
DOMNUL IOVULESCU: Domnule Ceho! 

DOMNUL CEHO: Nu sunt domnul Ceho. 

DOMNUL IOVULESCU: Cine sunt... (întrerupt) 

DOMNUL DIMITOV: Cavalere! 

GARDIANUL: Atacul l-a făcut praf! 

DOMNUL CEHO: Da! Zise cavalerul cu oroare gândindu-se că acea voce care a auzit-o e 
numai în mintea lui... 

DOMNUL DIMITOV: Cavalere! 

DOMNUL CEHO: Da! Nu! E numai în mintea mea. 

DOMNUL DIMITOV: Cavalere! 


42 


DOMNUL CEHO: Mă înțelegeţi greşit: eu sunt un actor într-o farsă cu cai.. 
DOMNUL DIMITOV: Cavalere! 

DOMNUL CEHO: Sfârşiiitttt!!! 

DOMNUL DIMITOV: Cavalere, eu sunt zmeul din oglindă! Ce te faci? 
DOMNUL CEHO: Mă fac că nu mă uit în oglindă. 

DOMNUL DIMITOV: Dar oglinda e în faţa ta! 


DOMNUL CEHO.: Fi.. am o pălărie cu pană şi o mantie de aur! Scena 2, actul tot 2; cavalerul 
cade de pe cal că mantia sa cântăreşte 150 de kilograme de aur! Mantia cucului, spuse cavalerul, 
mantia cucului şi a berzei! Zdum! Nu se poate ridica, mantia e prea grea! 

DOMNUL IOVULESCU (acaparat de situaţie): Voi scrie o petiție regelui să-şi ia mantia înapoi! 
DOMNUL CEHO: Lăsaţi-l pe rege, că e bolnav şi îl doare tare burta. Azi a mâncat 3 cai şi 2 
păsări de curse! 

DOMNUL IOVULESCU: Voi scrie o petiție să se înceteze cu bulimia! 

DOMNUL CEHO: Regelui nu-i pasă de petiţii! Regele e rege, mănâncă și el ce i se dă. 
DOMNUL DIMITOV (pareza i se accentuează): Cavalere! 

DOMNUL CEHO: Zmeul cu deficit de vorbire... (pe gânduri) sau eu am o deficiență de auzire? 
Actul 3; zmeul pleacă, caii pleacă... (întrerupt) 

DOMNUL IOVULESCU: Pleacă în final! 

DOMNUL CEHO: Cavalerii pleacă, regele moare de bulimie. 

DOMNUL IOVULESCU: În sfârşit! 

DOMNUL CEHO: Actul 4; caii se reîntorc, iar regele învie şi zmeul şi cavalerul nu se mai 
întorc niciodată. 

DOMNUL IOVULESCU: Voi scrie o petiție să se reîntoarcă! 

DOMNUL CEHO: Nu există petiții! Petiţionarul e un personaj exclus din start. 

DOMNUL IOVULESCU: Dar atunci de ce sunt pe scenă şi scriu petiții? 

DOMNUL CEHO (explicând cu fermitate): Lumea nu-i o scenă, oamenii nu-s actori!! 

(Un moment de tăcere profundă. Domnul Dimitov se ridică de pe scaun încrezător, făcând 
acelaşi gest de aranjare a costumului, având un mers comic, afectat de atacul făcut.) 

DOMNUL DIMITOV (confuz, străduindu-se să lege cuvintele, vorbind încă greoi în urma 
atacului) Domnul Ceho face pe... Domnul Ceho crede că... Domnul Ceho e... Domnul Ceho e un 


suspect! 

DOMNUL CEHO (după un timp, timorat): Domnule, pot să zic ceva? 

DOMNUL DIMITOV (sever): Ce vreţi? 

DOMNUL CEHO: În câteva minute calul îndărătnic va înghiţi tot regatul! 

GARDIANUL (enervat, îndreptându-se către domnul Ceho): Domnule, domnule.. (domnul 
Dimitov mai face un atac și cade jos, lângă piciorul mesei). (către Domnul Dimitov) Domnule, 
domnule... Țineţi-vă... (încercând să-l ajute cumva) 

DOMNUL DIMITOV (se ține cu mâna de piciorul mesei): Mă ţin! 

GARDIANUL: Ridicaţi-vă. 

DOMNUL DIMITOV: Nu pot! 

GARDIANUL: Respiraţi, respiraţi uşor... 

DOMNUL DIMITOV: E dificil.. 

GARDIANUL: Încet, încet... 

DOMNUL DIMITOV: Mi-e palma de piatră şi degetele la fel. 

GARDIANUL: Încercaţi, măcar cu un deget... 

(Domnul Dimitov reuşeşte să se sprijinească cu un deget ajutat d egardian, începe să se ridice 
puțin câte puțin, caraghios.) 

GARDIANUL: Incredibil domnule, ce face voința omului din om (se ridică pe jumătate într-un 
deget). Acest om e un supraom!!! 

DOMNUL DIMITOV (victorios): Degetul a refuzat să se facă piatră! 

DOMNUL CEHO: Degetul viteaz în epoca de piatră! 

GARDIANUL (susținându-l): De-acum vă pun în cuie pe scaun. Aşa, să nu mai faceți vre-o 
paradă. 

DOMNUL CEHO: Cavalerul merge la luptă, şi merge, merge, merge tot mai alert creând nişte 
curenți... Curenţii devin tot mai puternici, săgețile sale zboară în aer... Cavalerul se trezeşte pe 
câmpul de bătălie neînarmat. 

GARDIANUL: Domnule, parcă am stabilit că lumea nu-i o scenă! 

DOMNUL IOVULESCU: Domnul Ceho şi-a ieşit din rol! 

DOMNUL CEHO: Eu mă duc la război să înduplec caii îndărătnici. Ce-mi pasă dacă unii nu îmi 
înțeleg scopul? 


GARDIANUL: Domnule, domnul arestat s-a decis să meargă la război! 

DOMNUL DIMITOV (cade din nou jos, la piciorul mesei): Am nevoie de o aspirină, domnule! 
Nu aveţi cumva una din întâmplare? 

GARDIANUL: Din întâmplare am doar o puşcă. 

DOMNUL DIMITOV: Dumneavoastră vă râdeti de mine că eu am descoperit puşca 
dumneavaostră!? 

GARDIANUL: Mă iertați, mă iertați... (caută în buzunar) Dar am o asipirină! Dar nu e pentru 
atacuri cerebrale. E pentru infarcturi miocardice. Familia mea, în speţă, a suferit de infarcte 
multe: și bunicul şi bunica şi am aflat că şi strănepotul și strănepoata, şi nu se ştie niciodată cine 
e următorul... Și îmi-aduc aminte de o zi când am avut un musafir, iar musafirul, după o jumătate 
de oră de stat a făcut un infarct. Ce să spun? Se transmite cu efervescenţă! (tragedizând) Nu doar 
bunicul, bunica, strănepotul şi strănepoata ci şi musafirul! 

DOMNUL DIMITOV: Mi se duce vlaga prin unghii... 

GARDIANUL: Domnule, să vă ajut! 

DOMNUL IOVULESCU: Trebuia prevenit! 

DOMNUL CEHO: Vai, nu! Domnul interogator îşi rupe un picior. Degetul viteaz a făcut colaps! 
Nu mai eşti vrednic să fi numit deget, de aici înainte te voi numi butuc înţepenit! Da! Asta se 
întâmplă celor care nu au cai... celor care nu vor, elimină sistematic oportunitatea de a avea cai. 
Nu a vrut sub nici o formă să se urce pe cal! El nu şi nu și nu. El vrea să fie zmeu! Măcar să ştie, 
din mitologie, că zmeul la un moment dat, s-a terminat cu el! 

GARDIANUL (îl ridică , îl ia în braţe ca pe un copil și îl aşează în scaun): De-acum o să stau 
aici şi o să vă păzesc creierii (îl mângâie, domnul Dimitov se lasă, ca un copil care are nevoie de 
asistare). 

DOMNUL CEHO (ca și cum ar izbucni în lacrimi): Şi pe mine cine mă mai calmează?! 
DOMNUL IOVULESCU (se suie pe masă în patru labe, nemairezistând, ca un protest): Dacă 
mai scoate cineva o lacrimă, dacă mai face cineva un atac, îmi dau demisia! Demisionez și intru 
direct în pensie!! 

GARDIANUL (speriat, încercând să-l liniștească, prinzându-l comic de picioare): Domnule, 
încetați cu demonstrațiile... vă rog, terminaţi cu demonstraţiile...nu avem vreme de demonstrații.. 
DOMNUL DIMITOV: Avem timp suficient. 

DOMNUL CEHO: Era logic. De ce mă temeam nu voi scăpa! Acum își trimite aripile sale 


întunecate să mă înfulece cu tot cu cal. E momentul oportun pentru atac! 

DOMNUL IOVULESCU (disperat): Nuuuu!! 

GARDIANUL (panicat): Nu! Nu! Nu.. 

DOMNUL CEHO: 1, 2, 3, 4, 5, mă pregătesc... 6, mă pregătesc... 7,8, 9.. 
DOMNUL DIMITOV: Avem timp suficient. 

DOMNUL IOVULESCU: Mi-aș dori să se spună stop!! 

DOMNUL CEHO: Stop! Retrag atacul! 

(Atmosfera se calmează.) 


DOMNUL IOVULESCU (revine la mașina de scris, consemnând și vorbind în acelaşi timp): 


Domnul Ceho s-a mai calmat, domnul Dimitov nu a mai facut atacul iar eu... (intrând din nou în 
jocul nebuniei) eu scriu petiţii! 

DOMNUL CEHO (întărâtat): Petiţiile nu sunt acceptate! 

DOMNUL IOVULESCU (hotărât): Sunt acceptate! 

DOMNUL CEHO: Petiţiile mă zgârie pe pupilă! 

DOMNUL IOVULESCU: Pe pupilă sunt numai cai! 

DOMNUL CEHO: Ceata de cai se adună împotriva petiţiilor! 

DOMNUL IOVULESCU: Nici să nu vă gândiţi! 


DOMNUL CEHO: Nici nu mă mai gândesc. M-am hotărât, de azi, eu vreau să cânt din fluier 
cailor. M-am săturat să fiu cavalerul aceluiaşi cal. Ah! Mi-e fundul ca betonul! Am stat prea 
mult pe calul meu. Şi cânt un cânt de haiducie... al cailor fără stăpâni şi al cavalerilor fără cai... 
Şi cântul meu adună caii... şi cântul meu adună cavalerii... şi cântul meu de haiducie îmbie caii să 
nu mai caute cavalerii.... 

DOMNUL IOVULESCU: Voi pune cântecul în petiție să devină o lege. 

DOMNUL CEHO: Caii nu vor să intre în herghelie, iar cavalerii dezleagă caii şi mâzgălesc 
petițiile! 

DOMNUL DIMITOV: 3 persoane îmbrăcate în galben! 


SCENA 14 


Tăcere bruscă, îndelungă. Personajele se uită împrejur, în sus, în jos, dezorientate. 

SCENA 15 
DOMNUL IOVULESCU: Ce-a fost asta? 
GARDIANUL: O tăcere. 
DOMNUL CEHO (din nou clar, calm, rece): Am să vă pun o întrebare, domnule. Pentru ce atâta 
vâlvătaie, atâta agitație, pentru ce? 
DOMNUL DIMITOV : Ca să se rupă tăcerea, domnule. 


(Moment de aplatizare. Gardianul îşi reia poziţia sa iniţială.) 


SCENA 16 
DOMNUL DIMITOV (mecanic): Azi noapte, la ora 9 fix, informatorii poliției secrete au 
depistat 3 persoane îmbrăcate în galben şi cu pălăriile negre şi pe Domnul Ceho având legături 
suspecte cu cele 3 persoane îmbrăcate în galben și cu pălăriile negre. 
DOMNUL CEHO (la fel): Nu vă pot spune cine sunt cele 3 persoane îmbrăcate în galben şi cu 
pălăriile negre. 
DOMNUL DIMITOV (la fel): Avem timp, domnule. Acest interogatoriu nu se va termina decât 
când vom afla cine sunt cele 3 persoane îmbrăcate în galben şi cu pălăriile negre. E o convenţie. 
1 secundă. 2 secunde.3. 
GARDIANUL: 4 secunde. 
DOMNUL IOVULESCU: 5 secunde. 
DOMNUL DIMITOV: 6 secunde. 
DOMNUL IOVULESCU: 6 secunde de tăcere. 
DOMNUL DIMITOV: 6, 7, 8, 9.. 
DOMNUL IOVULESCU: De tăcere. 
GARDIANUL (după un timp): 200 de secunde! 
DOMNUL IOVULESCU: 200 de secunde de tăcere. 
GARDIANUL: 250 de secunde de tăcere! 
DOMNUL IOVULESCU: Domnule, iarăşi a trecut un secol de secunde. 
GARDIANUL: Şi un secol de tăcere. 
DOMNUL IOVULESCU (după un timp): Poate informatorii au murit, domnule. 
GARDIANUL: Sunt morţi de secole. 
DOMNUL IOVULESCU: Asta-nseamnă că nu mai avem martori la fața locului. 


47 


GARDIANUL: Poate populaţia era fără locuitori la acea oră iar domnul Ceho se afla singur în 
blocul său... 

DOMNUL IOVULESCU: Poate erau toți în blocuri şi poate lumina se stinsese. 

GARDIANUL: E ceva irecuperabil, domnule, noaptea de azi noapte de la ora 9 fix. 

DOMNUL DIMITOV: Este posibilitatea cea mai puţin probabilă, domnule. 

DOMNUL IOVULESCU (bătând la maşină): Considerăm noaptea de azi noapte de la ora 9 fix 
potențial recuperabilă şi continuăm investigația să vedem dacă este recuperabilă sau dacă este 
defapt irecuperabilă. (cercetează șirul de hârtie de la maşina de scris, care se întinde tot mai 
mult pe jos) 

DOMNUL DIMITOV: Avem timp suficient, domnule. 

GARDIANUL : Avem secole ce ne așteaptă. 

DOMNUL CEHO (într-un moment de luciditate, tragic): De ce mă aflu în acest loc? De ce mi- 
ați răpit aerul? De ce sunt forțat să văd permanent aceiași pereţi, aceleași gratii drepte... Secunda 
o aud cum crapă, dar ele nu. Am început să cred în eternitate, domnule.. 

GARDIANUL: 2 secole, domnule. 

DOMNUL IOVULESCU: 3. 

DOMNUL DIMITOV: 4. 

DOMNUL IOVULESCU: 5 secole, domnule. 

GARDIANUL: Ne îndreptăm spre milenii. 


Incremenire 


SCENA 17 
GARDIANUL ANONIM: Ce zi însorită e afară! Şi cerul şi florile sunt galbene de lumină! 
GARDIANUL: E o zi milenară. 
GARDIANUL ANONIM: Nu aș putea spune dacă doar cerul şi florile sunt galbene sau totul! 
GARDIANUL: De aceea e o zi milenară. 


GARDIANUL ANONIM: Și păsările sunt galbene şi maşinile, iar semafoarele s-au oprit pe 
galben. 

GARDIANUL: Mașini în viteza milenară. 

GARDIANUL ANONIM: Cu becuri intermitente milenare. 

GARDIANUL: Ce haos urmează! 

GARDIANUL ANONIM: Urmează accidente milenare. 

GARDIANUL: Va fi o moarte milenară! 

GARDIANUL ANONIM: Dar cerul! Cerul nostru atât de albastru a devenit galben! 
GARDIANUL: Ce catrastrofă milenară! 

GARDIANUL ANONIM: Iar florile noastre roşii au devenit galbene! 
GARDIANUL: lar soarele galben va fi pentru totdeauna galben! 

GARDIANUL ANONIM: Nu va mai apune, nu va mai dispare! 


GARDIANUL: Ce zi milenară! Cu maşini milenare şi semafoare milenare! 


GARDIANUL ANONIM: Cu trecători milenari, despuiaţi, rupți în două de mașini, cu capetele 
lovite şi sparte în două. 

GARDIANUL: Cu clădiri galbene, centrale, uriaşe, milenare... 

GARDIANUL ANONIM: Umbra lor milenară acoperă cadavrele-ngălbenite ale trecătorilor. 
GARDIANUL: Și aşa nu se va mai ştii nimic de trecătorii milenari. 

GARDIANUL ANONIM: Va rămâne o tăcere milenară. 

GARDIANUL: Ce imagine galbenă de tot! 

GARDIANUL ANONIM: Această zi însorită nu se va termina niciodată! 


SCENA 18 


Aceeași tăcere îndelungă. Incremenire. 


SCENA 19 
DOMNUL IOVULESCU: Ce-a fost asta, domnule? 
DOMNUL DIMITOV: O altă tăcere, domnule. 
(Tăcerea se sparge. Se aude, de undeva din spatele scenei un bubuit infundat) 
GARDIANUL: Domnilor, a trecut tăcerea milenară. 
SCENA 20 
(Scena se derulează cu repeziciune. Domnul Dimitov îşi aranjează frenetic costumul, cravata şi 
încearcă să se ridice de pe scaun dar nu reuşeşte decât parţial.) 
DOMNUL CEHO: Domnule, totul va fi-n regulă! Deja văd o herghelie mare de cai, domnule, 
care se pornește spre noi să o luăm în stăpânire. O prevăd atât de mare domnule, încât o să avem 


la infinit de unde alege.Trebuie să cânt din fluierul meu, să se adune cavalerii, să se adune caii... 

(Domnul Dimitov rămâne perplex, în acea poziţie. Se aud în fundal, mai puternic, zgomote de 
focuri, din ce în ce mai multe bubuituri.) 

DOMNUL DIMITVOV: A sosit momentul oportun pentru... (cade în scaun) 

DOMNUL IOVULESCU: Atacul cerebral, domnule!! 

DOMNUL CEHO: Dată fiind conjunctura, mă văd nevoit să-mi schimb partitura. Mă văd nevoit 
DOMNUL IOVULESCU (ieșindu-și din fire): Domnule!! 

DOMNUL CEHO (domol) : Domnule. 

DOMNUL IOVULESCU (stăpânit): Revenind, domnule...revenind...Cine sunt cele 3 persoane 
îmbrăcate în galben şi cu pălăriile negre? 

DOMNUL CEHO (după un timp de gândire): Nu vă pot spune, dar vă pot spune e că eu simt 
harababura cailor. 


(Gardianul agitat aleargă dintr-o parte a camerei în alta, lipindu-și urechea de perete de fiecare 
dată ca să deslușească sunetele ce se aud în fundal.) 
GARDIANUL: : Aud tancuri pe rotile! 


DOMNUL CEHO: Dar dacă mă întrebaţi cine sunt cele 3 persoane îmbrăcate în galben şi cu 
pălăriile negre?! Sunt trei dintr-un grupaj galben. 

GARDIANUL: Și un glonte... pac! 

DOMNUL DIMITOV (speriat, disperat): Mi se-ntăresc genunchii şi-mi pocnesc vertebrele! 
DOMNUL CEHO: Mă voi sui pe munte să văd toate obstacolele care stau în calea cailor... 
DOMNUL DIMITOV: Artera se lungește de greutatea sângelui.. 

DOMNUL CEHO: Se apropie caii. În faţa lor se deschide o groapă. Caii au obloane! Caii cad în 
groapă. Groapa se zguduie. Caii se-mplântă unu-n altul. Groapa se lărgeşte... 

(Zoomotele se aud tot mai tare.) 

GARDIANUL (/a fel): Bombele se-aruncă! 

DOMNUL DIMITOV: Gradele de fierbânţeală cresc.. şi cresc.... 

DOMNUL IOVULESCU (făcând niște semne de om care nu mai suportă): Vorbiţi pe rând, 
altfel mă aflu în imposibilitatea de a mai redacta ceva! (către domnul Dimitov) E rândul 
dumneavoastră.. 

DOMNUL DIMITOV: Mă prăpădesc!! 

DOMNUL IOVULESCU (consemnând rapid, apoi către domnul Ceho): Şi acum al 


dumneavoastră.. 

DOMNUL CEHO: Înnebunesc!! 

DOMNUL IOVULESCU (mecanic): 10 secunde 

DOMNUL DIMITOV (la fel): 9 secunde. 8 secunde. 

DOMNUL CEHO (friumfalist): 7 secunde! 6, 5.. 

GARDIANUL (realizând stupefiat): Cade statul nostru totalitar!!! 
DOMNUL IOVULESCU: 4 secunde...3... 2 sec... 


ACTUL II 


O bubuitură puternică distruge în mare parte camera. Scena pare descoperită, o crăpătură 
imensă cât peretele se întrevede; ceasul de pe perete se împrăștie, hârtiile de pe masă zboară în 
aer, reflectorul se clatină dintr-o parte în alta, din tavan cade tencuiala. 

Prin crăpătura mare, deschisă, iasă în prim plan o nouă scenă care înfăţişează o mulțime 
de oameni, indivizi, grupuri de indivizi independenţi unul de celălalt. Un grup susține o pancartă 
mare pe care scrie LIBERTATE scandând cu tărie, un grup de gardieni se învârt în cerc veseli; 
un om îmbrăcat elegant și cu un geamantan în mână gesticulează singur, explicând cu fermitate 
ceva cuiva care nu este; la un moment dat apar nişte indivizi cu ochelari negri şi nişte valize 
enorme care trec printre, grăbiţi. Nu se aud deloc. Gardianul iasă din scenă urmând un traseu 
necunoscut. Se pierde în mulțime. 

Domnul Dimitov, domnul lovulescu şi domnul Ceho rămân încremeniţi în pozițiile lor, nu 
schițează nici un gest. Se aude doar respiraţia accelerată a tuturor cum se domoleşte ușor, până 


ce nu se mai aude. 


SFÂRȘIT 

